6ஆவது முறையாக இறுதியாட்டத்தில் கால்பதித்தது அர்ஜெண்டினா!

டோஹா, டிச. 15-

உலகக் கிண்ண கால்பந்துப் போட்டியின் இறுதியாட்டத்தில் அர்ஜெண்டினா அணியினர் 6ஆவது முறையாக கால்பதித்துள்ளனர். 22ஆவது உலகக் கிண்ண கால்பந்துப் போட்டி கட்டாரில் விறுவிறுப்பாக நடைபெற்று வருகிறது. 32 அணிகள் களமிறங்கிய இப்போட்டி இறுதியாட்டத்தை எட்டியுள்ளது.

லுசாய்ல் அரங்கில் நடைபெற்ற அரையிறுதி ஆட்டத்தில் அர்ஜெண்டினா அணியினர் குரோஷியா அணியை சந்தித்து விளையாடினர்.
இரு முன்னணி அணிகள் மோதியதால் மிகுந்த எதிர்பார்ப்புகளுக்கு மத்தியில் இவ்வாட்டம் தொடங்கியது. முற்பாதி ஆட்டத்தின் 34ஆவது நிமிடத்தில் அர்ஜெண்டினா அணிக்கு பெனால்டி வாய்ப்பு கிடைத்தது. இந்த வாய்ப்பை பயன்படுத்திக் கொண்டு அதன் முன்னணி ஆட்டக்காரர் லியோனல் மெஸ்சி கோலடித்தார்.

அவரைத் தொடர்ந்து சக அணி வீரர் ஜூலியன் அல்வாரஸ் போட்டியின் 39ஆவது நிமிடத்தில் தங்கள் அணிக்கான இரண்டாவது கோலை அடித்து ரசிகர்களை மகிழ்ச்சியின் எல்லைக்கே கொண்டு சென்றார். இதன்மூலம் போட்டியின் முதல் பாதியில் 2-0 என்ற கோல் கணக்கில் அர்ஜெண்டினா அணி முன்னிலை வகித்தது. தொடர்ந்து அனல் பறந்த இரண்டாவது பாதி ஆட்டத்தின் 69ஆவது நிமிடத்தில் 2ஆவது முறையாக ஜூலியன் அல்வாரஸ் தனது அணிக்கான மூன்றாவது கோலை பதிவு செய்தார். தொடர்ந்து கோல் அடிக்க குரோஷியா அணி வீரர்கள் எடுத்துக் கொண்ட முயற்சிகள் அனைத்தும் தோல்வியில் முடிந்தன. கூடுதல் நேரம் வழங்கப்பட்ட போதும் குரோஷியா அணியால் கோல் அடிக்க முடியவில்லை.

இதன்மூலம் குரோஷியா அணிக்கு எதிரான ஆட்டத்தில் 3-0 என்ற கோல் கணக்கில் அர்ஜென்டினா அணி வெற்றிபெற்று இறுதிப்போட்டிக்கு முதல் அணியாக முன்னேறியது. 1978, 1986ஆம் ஆண்டுகளில் உலகக் கிண்ணத்தை வென்றுள்ள அர்ஜெண்டினா அரையிறுதியில் ஒரு போதும் வீழ்ந்ததில்லை. அந்த பெருமையோடு 6ஆவது முறையாக இறுதிப் போட்டிக்குள் கால்பதித்தது.

முன்னதாக உலக தரவரிசையில் 3ஆவது இடம் வகிக்கும் அர்ஜெண்டினா லீக் சுற்றில் தொடக்கத்தில் சவூதி அரேபியாவிடம் 1-2 என்ற கோல் கணக்கில் அதிர்ச்சிகரமாக தோற்றது. அதன் பிறகு மெக்சிகோ, போலந்தை தோற்கடித்து நாக்-அவுட் சுற்றை எட்டிய அர்ஜெண்டினா 2ஆவது சுற்றில் ஆஸ்திரேலியாவை விரட்டியது.

வாக்குவாதம், மோதல், நடுவரின் இடைவிடாது எச்சரிக்கை என்று அனல் பறந்த காலிறுதியில் பெனால்டி வாய்ப்பில்நெதர்லாந்தை வீழ்த்தி இருந்தது.


சில வாரங்களில் பலமடங்கு விலையேற்றம்!

கடந்த சில வாரங்களாக பல தரப்பட்ட அத்தியாவசியப்பொருட்களின் விலையேற்றம் பன்மடங்கு அதிகரித்து இருப்பதால் விலைவாசி உயர்வை தாங்கிக்கொள்ள சக்தியற்றவர்களாக மக்கள் தத்தளித்து வருகின்றனர். மீன், இறைச்சி, காய்கறிகள், சமையல் பொருட்கள், எரிவாயு போன்றவை கண்மூடித்தனமாக விலை உயர்த்தப்பட்டு மக்களுக்கு பெரும் சுமையை ஏற்படுத்தியிருப்பதை நண்பன் ஆய்வுக்குழு கண்டறிந்துள்ளது. வெ. 26.60 க்கு விற்பனை செய்யப்பட்ட 14 கிலோ எடைகொண்ட எரிவாயுத் தோம்பு, தற்போது 30 வெள்ளி முதல் 32 வெள்ளி வரையில் விற்பனை செய்யப்பட்டு வருகிறது. 1 கிலோ முதல் 5 கிலோ வரையிலான சமை யல் எண்ணெய் 39 முதல் 61 விழுக்காடு வரையில் உயர்வு கண்டுள்ளது. மீன், இறைச்சி, காய்கறிகள் சராசரி 30 விழுக்காடு முதல் 55 விழுக்காடு வரையில் விலை உயர்வு கண் டுள்ளன. இது பயனீட்டாளர்களை முகம் சுளிக்க வைத்துள்ளது என்பதுடன் பெரும் சுமையையும் தந்துள்ளது என்பதை கோலாலம்பூர் மாநகர் மட்டுமின்றி அதனை சுற்றியுள்ள பகுதிகளில் நண்பன் குழு மேற்கொண்ட ஆய்வு காட்டுகிறது. ஒரு கிலோ வெ. 12 முதல் வெ. 14 வரையில் விற்பனை செய்யப்பட்ட ஈக்கான் கெம்போங் மீன் வகை தற் போது வெ. 18 முதல் வெ. 22 வரையில் விற்பனை செய்யப்படுகிறது. கிலோ வெ. 32 முதல் 38 வரையில் விற் பனை செய்யப்பட்ட பெரிய ஊடான் தற்போது வெ. 42 முதல் வெ. 52 வரையில் விற்பனை செய்யப்படுகிறது. கிலோ வெ. 4 க்கு விற்பனை செய்யப்பட்ட முட்டைக்கோஸ் தற்போது கிலோவிற்கு வெ. 6 முதல் வெ. 7 வரை யில் விற்பனை செய்யப்படுகிறது. கிலோவிற்கு வெ. 36 ஆக விற்பனை செய்யப்பட்ட சிவப்பு மீன், தற்போது வெ. 40 முதல் வெ.42 வரையில் விற்பனை செய்யப்படுகிறது. கிலோவிற்கு வெ. 12 வரையில் விற்பனை செய்யப்பட்ட வெள்ளைப்பூண்டு தற்போது வெ. 15 வரையில் எகிறி யுள்ளது. நாட்டாடு இறைச்சி வெ. 36 க்கு விற்பனை செய்யப்பட்டு வந்தது. தற்போது வெ. 42 வரையில் விலை உயர்ந்துள்ளது. சிவப்பு மிளகாய் கிலோவிற்கு வெ. 20 வெள்ளி வரையில் விற்பனை செய்யப்பட்டு வருகிறது. இது குறித்து கடை மற்றும் மார்க்கெட் உரிமையாளர்களிடம் கேட்ட போது, கடந்த பிப்ரவரி முதல் தேதியிலி ருந்து பெட்ரோல், டீசல் எண்ணெய் விலை உயர்த்தப்பட்டுள்ளதால் பொருட்களின் விலையை உயர்த்த வேண் டிய இக்கட்டான நிலையில் தாங்கள் இருப்பதாக குறிப்பிட்டனர். 'Harga petrol, diesel naik, harga barang-barang naik' என்று வியாபாரிகள் கூறுகின்றனர். கடந்த பிப்ரவரி முதல் தேதியிலிருந்து பெட்ரோல் விலை ரோன் 95 வகை 20 காசு உயர்த்தப்பட்டு லிட்டருக்கு வெ. 2.30 என அறி விக்கப்பட்டது. அதேபோல டீசல் விலை 20 காசு உயர்த்தப்பட்டு லிட்டருக்கு வெ. 2.15 அறிவிக்கப்பட்டது. இதனை தொடர்ந்து போக்குவரத்து செலவினம் உயர்ந்து இருப்பதாக காரணம் காட்டி அனைத்து வகையான பொருட்களின் விலைகளும் தற்போது உயர்த்தப்பட்டுள்ளதாக வணிகர்கள் கூறுகின்றனர். அவர்கள் கொடுக் கின்ற விலையை அடிப்படையாக கொண்டே சற்று விலை கூடுதலாக தாங்களும் விற்க வேண்டியுள்ளதாக அவர்கள் கூறுகின்றனர். பெட்ரோல் விலை உயர்வு இல்லையென்றால் விலைகள் பழையப்படியே நிலைநிறுத்தப்பட்டு இருக்கும் என்று அவர்கள் காரணம் கூறுகின்றனர். எனினும் இந்த விலை உயர்வு சாமானிய மக்களை வெகுவாக பாதித்துள்ளது என்பதை பலர் ஒப்புக்கொள்கின்றனர். பங்சாரைச் சேர்ந்த கமலா ஆறுமுகம் கூறுகையில், முன்பு வாரத்திற்கு ஒரு நாள் 150 வெள்ளி எடுத்துச்சென் றால் காய்கறி, இறைச்சி போன்ற பொருட்களை வாங்கி விடலாம். தற்போது 250 வெள்ளி முதல் 300 வெள்ளி வரையில் எடுத்துச் செல்ல வேண்டியுள்ளது என்றார். கடந்த டிசம்பர், இவ்வாண்டு ஜனவரி மாதத்துடன் ஒப்பிடுகையில் பொருட்களின் விலை பன்மடங்கு உயர்ந்து இருப்பது பெரும் சிரமத்தை ஏற்படுத்தியுள்ளது என்கிறார். இந்த விலை உயர்வை அவசியம் கட்டுப்படுத்த வேண்டும் என்கிறார் செராஸைச் சேர்ந்த மா. முத்துசாமி. ஏனெனில் இதனை அரசாங்கம் உடனடியாக கவனிக் கவில்லை என்றால் பெட்ரோல் விலை உயர்வை காரணம் காட்டி தொடர்ந்து பொருட்களின் விலை உயர்ந்து கொண்டே இருக்கும். முதலில் பெட்ரோல் விலை உயர்த்தப்படுவதை அரசாங்கம் கட்டுப்படுத்த வேண்டும் என்றார் அவர்.


தடைகளைத் தகர்த்தெறிந்தார்

வியாபாரம் செய்யத் தொடங்கிய காலக் கட்டத்திலிருந்து வெளியில் தானாகச் சென்று எந்தவொரு நிகழ்ச்சியிலும் கலந்துகொண்டது இல்லை. கடந்த 10 ஆண்டுகளில் வியாபாரம் தொடர்பாக நான் கலந்துகொண்ட முதல் நிகழ்ச்சி, அண்மையில் மலேசிய நண்பன் ஏற்பாட்டில் நடைபெற்ற மகளிர் வர்த்தக வழிகாட்டிக் கருத்தரங்குதான். வியாபாரத்தில் பல வகையிலும் எனக்கு உத்வேகத்தைக் கொடுத்த நிகழ்ச்சியும் அதுதான் என்கிறார், நீலாயைச் சேர்ந்த லெட்சுமி அழகுநாயுடு. 10 ஆண்டுகளுக்கு முன்பு நீலாய் தபால் நிலையத்திற்கு முன்பு நாளிதழ்களை விற்றதிலிருந்து லெட்சுமியின் வியாபாரம் பயணம் தொடங்குகிறது. இடை யில் ஏற்பட்ட சில பிரச்சினைகள் காரணமாக நாளிதழ்கள் விற்பதை விட்டு பள்ளிகளுக்கு முன்பு கொய்யாப்பழங்களை 20 காசுக்கு விற்கத் தொடங் கினார். காலையிலும் மாலையிலும் வியாபாரம் செய்து வந்ததால் நல்ல வரவேற்பு கிடைத்தது. இருப்பினும், அங்கேயும் அவரின் வியாபார வளர்ச் சிக்குத் தடைகள் வந்தன. ஆனால், அவர் உள்ளத்தைத் தளரவிடவில்லை. நீலாய் நகரில் ஒருவர் சாலையோரத்தில் குடை வண்டியில் முறுக்கு போன்ற பலகாரங்களை விற்பதைப் பார்த்துள்ளார். ஆனால், ஆண்டிற்கு ஒருமுறை மட்டுமே அந்த விற்பனை செய்வார். இருப்பினும், நல்ல வரவேற்பு கிடைத்துள்ளது. அந்த வியாபாரத்தைத் தொடர்ந்து செய்யுமாறு அவர் லெட்சுமியைக் கேட்டுள்ளார். சாலையோர விற்பனையாக இருந்தால் என்ன, முயற்சித்துத்தான் பார்ப்போமே என்று அதை அவரிடமிருந்து பெற் றுக்கொண்டு மேற் கொண்டு தொடர்ந்துள்ளார். ஆனால், அவரைப் போல் ஆண்டிற்கு ஒருமுறை என்றில் லாமல் வாரம் முழுவதும் வியாபாரம் செய்யத் தொடங்கினார். முன்னேற்றத்தை நோக்கி நாம் முதல் அடி எடுத்து வைத்தால் தடைகள் தானாகவே 10 அடி எடுத்து வைத்து வருமே! அந்த வியாபாரத்திலும் பல பிரச்சினைகள். அங்கு வியாபாரம் செய்யக் கூடாது எனக் கூறி நீலாய் நகராண்மைக் கழகம் அவருடைய பொருட்களை எல்லாம் அலுவலகத்திற்குக் கொண்டு சென்ற அனுபவம் எல்லாம் அவருக்கு உண்டு. அவரின் அயராத மனத்தையும் அவர் சந்திக்கும் சவால்களையும் கண்ணுற்ற அங்குள்ள அடகுக் கடையின் சீன உரிமையாளர், கடையின் முன்பகுதியில் வியாபாரம் செய்ய எழுத்துப்பூர்வமாக அனுமதி கொடுத்தார். அப்போது ஏற்பட்டதுதான், அவரின் வாழ்க்கையின் திருப்புமுனை! தொடர்ந்து கச்சாங் பூத்தே வியாபாரத்தைச் செய்து வந்தார். வாடிக்கையாளர்களிடமிருந்தும் நல்ல வரவேற்பு கிடைத்தது. கடுமையான வெயிலிலும் மழையிலும் அவர் உழைப்பதைக் கண்ட சீன மாது, தன்னுடைய கடையை அவருக்கு வாடகைக்கு விட முன் வந்தார். பெரிய முதலீடு இல்லாமல் அதை ஏற்றுக் கொள்ள லெட்சுமி தயங்கினார். ஆனாலும், அந்தச் சீன மாது அவரை விட்டபாடில்லை. லெட்சுமியின் மீதுள்ள நம் பிக்கையால் முதலீட்டுப் பணத்தை மொத்தமாகச் செலுத்தாமல் தவணை முறையில் செலுத்துமாறு கூறினார். கணவரிடம் ஆலோசனை கேட்டபோது அவரும் ஊக்கம் கொடுத்ததோடு வியா பாரத்தில் பக்கப்பலமாகத் துணைநின்றார். கொஞ்சம் கொஞ்சமாக வியாபாரத்தை விரிவாக்கி 2010ஆம் ஆண்டில் நீலாயில் கச்சாங் பூத்தே கொள்முதல் கடையை முதன்முதலாகத் திறந்தார். மக்க ளிடமிருந்து நல்ல வரவேற்பு கிடைத்த பிறகு கடையின் ஒரு பகுதியில் பூசைப் பொருட்கள் மற்றும் பலகாரம் விற்கத் தொடங்கினார். பலகாரங்களைச் சுயமாகத் தயாரிக்க விருப்பம் இருந்தாலும் கற்றுத் தர யாரும் முன்வரவில்லை. யூடியூப் போன்ற வற்றின் வழி சொந்தமாகப் பலகாரங்களைத் தயாரிக் கக் கற்றுக்கொண்டு பல சிரமங்களுக்கிடையில் இன்று பலகார வியாபாரத்திற்கும் வாடிக்கையாளர் வட்டத்தை வெற்றிகரமாக உருவாக்கி உள்ளார். இப்படி வியாபாரத்தை விரிவாக்கிக் கொண்டிருக்கும் சமயத்தில் அடகுக் கடையின் முன்பு வியாபாரம் செய்ய அனுமதி வழங்கிய அந்தச் சீனர், தன் னுடைய இன்னொரு கடையையும் எடுத்துக்கொள்ளுமாறு கூறினார். எடுத்த உடனேயே அகல கால் வைக்கக்கூடாது என்று எண்ணினார் லெட்சுமி. இருப்பினும், கணவர் துணைநின்ற காரணத்தால் துணிவோடு 25,000 வெள்ளி முதலீட்டில் அந்தக் கடையையும் எடுத்துக்கொண்டார். அந்தப் பகுதியில் சரியான மளிகைக் கடை இல்லாததால் அந்தக் கடையை மினி மார்க்கெட்டாக மாற்றியமைத்தார். அந்தப் பகுதியில் நிறைய இந்தியர் கள் இருந்த காரணத்தினால் மினி மார்க்கெட்டுக்கும் நல்ல வரவேற்பு கிடைத்தது. வியாபாரத்தை இப்படியே நிறுத்திக் கொள்ளாமல் ரொட்டிகள் தயாரிக்கும் வகுப்பிலும் கலந்துகொண்டு சொந்த மாக ரொட்டிகளையும் தயாரிக்கத் தொடங் கினார். இந்த வகுப்பிற்குச் சென்றவர்களில் இவர் மட்டுதான் இந்தியர். ஆனால், எவ்வித கூச்சமின்றி கலந்துகொண்டார். தான் மட்டும் அதைக் கற்றுக் கொள்ளக் கூடாது; நம்மவர்களில் பலரும் இதைக் கற்றுக்கொள்ள வேண்டும் என்பதற்காக அந்த வகுப்பு ஆசிரியர்களில் ஒருவரின் உதவியை நாடி அந்தப் பகுதியில் வசிக்கும் 10 பேர் இதைக் கற்றுக்கொள்ள வழிவகுத்தார். இது போன்ற பயிற்சி வகுப்புகள் அதிகமாக நடத் தப்படுகின்றன. ஆனால், நம் சமூகத்தைச் சார்ந்த பெண்கள்தான் கலந்துகொள்வதில்லை என்கிறார் லெட்சுமி. நாளிதழ் விற்பனையில் தொடங்கிய லெட்சுமி, இன்று இரு கடைகளுக்கு உரிமையாளராகி உள்ளார். இந்த வெற்றி சாதாரணமாக அவருக்குக் கிடைக் கவில்லை. தடைகள் பல அவரைத் தடுத்து நின்ற போதிலும் அவற்றைத் தகர்த்து எறிந்து, இன்று தனக்கென்று ஒரு தடத்தை அமைத்துள்ளார். இந்த வெற்றிக்கு அவருடைய கணவர் தனபாலனும் முக்கிய பங்காற்றி உள்ளார். எலெட்ரிக்கல் சூப்பர்வைசராகப் பணியாற்றிக் கொண்டிருந்தவர், மனை வியின் வியாபாரத்திற்காக அதை விட்டு விட்டு அவருக்குப் பக்கப்பலமாகத் துணைநின்றார். தன்னுடைய நம்பிக்கை மற்றும் வியாபாரத்தின் முது கெலும்பு அத்தனையும் தன்னுடைய கணவர்தான் எனக் குறிப்பிடுகிறார். அதுமட்டுமின்றி, தன்னுடைய வியாபார வளர்ச்சிக்கு மலேசிய நண்பன் ஒரு வகையில் உதவியுள்ளதாகவும் அவரின் மகன் கடந்த 2014ஆம் ஆண்டில் மலேசிய நண்பன் நடத்திய யூபிஎஸ்ஆர் மாணவர் அங்கீகரிப்பு நிகழ்வில் பரிசு பெற்றுள்ளதாகவும் சொல்லி மகிழ்ந்தார். நம்மவர்களின் பலகாரம் தொடர்ந்து நம்மிடையே இருக்க வேண்டும். அவற்றை அடுத்த தலைமுறைக்கும் கொண்டு செல்ல வேண்டும். அதன் அடிப் படையில், கச்சான் பூத்தே வியாபார நுணுக்கங்களையும் பலகாரங்களைத் தயாரிக்கும் செயல்முறைகளையும் பிறருக்குக் கற்றுத்தரத் தயாராகவும் உள் ளார் லெட்சுமி.


கால்நடைகள் விற்பனைக் கட்டுப்பாடு உத்தரவின் பின்னணியில் மேனகா காந்தியா?

'மாட்டிறைச்சி தொடர்பான மத்திய அரசின் பரபரப்பான முடிவுக்குப் பின்னால், மத்திய அமைச்சர் மேனகா காந்திக்குத் தொடர்பு இருப்பதாகத் தகவல் வெளியாகியுள்ளது. இறைச்சிக்காக கால்நடைகளை விற்பதற்குத் தடை விதித்தும் கால்நடைகளை விற்பதற்கும் பல்வேறு கட்டுப்பாடுகளை விதித்து மத்திய அரசு உத்தரவு பிறப்பித்தது. மத்திய அரசின் இந்த உத்தரவுக்கு, நாடு முழுவதும் கடுமையான எதிர்ப்புகள் கிளம்பியுள்ளன. இந்த நிலையில், மாடுகள் விற்பனைக்குக் கட்டுப்பாடுகள் விதித்ததற்கான காரணங்களை மத்திய அரசு தெரிவித்துள்ளது. முன்னதாக, இந்தியாவிலிருந்து சட்டவிரோதமாக மாடுகள் கடத்தப்பட்டு, நேபாளம் போன்ற நாடுகளில் பலியிடுவதற்குப் பயன்படுத்தப்படுகின்றன. இதைத் தடுப்பதற்கு விதிமுறைகள் வகுக்க வேண்டும் என்று 'விலங்குகளுக்காக மக்கள் (People for Animal)' என்ற தன்னார்வத் தொண்டு நிறுவனத்தைச் சேர்ந்த கௌரி மாலேகி என்பவர் உச்சநீதிமன்றத்தில் வழக்குத் தொடர்ந்தார். இதுதொடர்பாக, தகுந்த வழிமுறைகளை வகுக்க வேண்டும் என்று உச்சநீதிமன்றம் மத்திய அரசுக்கு உத்தரவிட்டிருந்தது. இந்த வழக்கில், உச்சநீதிமன்றம் விதித்த தீர்ப்பின் காரணமாக, கால்நடைகள் விற்பனைசெய்வதற்குத் தடை விதித்ததாக மத்திய அரசு தெரிவித் துள்ளது. PFA எனப்படும் 'விலங்குகளுக்காக மக்கள்' என்ற தன்னார்வத் தொண்டு நிறுவனத்தை மத்திய பெண்கள் மற்றும் குழந்தைகள் நலத்துறை அமைச்சர் மேனகா காந்தி தொடங்கினார். எனவே, மத்திய அரசின் இந்தத் தடை உத்தரவுக்குப் பின்னால், மேனகா காந்திக்குத் தொடர்பு இருக்கலாம் என்று கருதப்படுகிறது.


சிறையிலிருந்து பிணமாகத்தான் வருவேன்!' -விவேக்கிடம் கதறிய இளவரசி

பெங்களூரு பரப்பன அக்ரஹாரா சிறையில் அடைக்கப்பட்டு 100 நாள்களை நிறைவு செய்துவிட்டார் சசிகலா. ' சசிகலா அளவுக்கு இளவரசி தைரியமாக இல்லை. தன்னைப் பார்க்க வருகின்றவர்களிடம் எல்லாம் வேதனையை வெளிப்படுத்தி வருகிறார். அவருக்கு ஆறுதல் சொல்ல முடியாமல் அவருடைய குடும்பத்தினர் தவிக்கின்றனர்' என்கின்றனர் போயஸ் கார்டன் ஊழியர்கள். சொத்துக் குவிப்பு வழக்கில் நான்காண்டு சிறைத் தண்டனை பெற்ற சசிகலாவை, தொடக்க காலத்தில் அமைச்சர்கள் செங்கோட்டையன், திண்டுக்கல் சீனிவாசன், செல்லூர் ராஜூ, காமராஜ் உள்ளிட்டவர்கள் சந்தித்துப் பேசினர். குற்ற வழக்கில் சிறைபட்டுள்ள ஒருவரை அமைச்சர்கள் சென்று சந்திப்பது அரசியல்ரீதியாக சர்ச்சையை எழுப்பியதால், அவர்கள் அமைதியாகிவிட்டனர். தற்போது எம்.எல்.ஏக்கள் வெற்றிவேல் மற்றும் தங்க.தமிழ்ச்செல்வன் ஆகியோர் மட்டுமே அவரை அடிக்கடி சென்று சந்திக்கின்றனர். கடந்த வாரம் கால் நடைத்துறை அமைச்சர் பாலகிருஷ்ணா ரெட்டி சசிகலாவை சந்தித்துப் பேசினார். இதுகுறித்து விளக்கமளித்த அமைச்சர் ஜெயக்குமார், ' சிறையில் சென்று சசிகலாவை சந்திப்பது என்பது அவர்களுடைய தனிப்பட்ட விருப்பம். அவர்கள் ஏன் சந்திக்கிறார்கள் என்றெல்லாம் கேள்வி கேட்க முடியாது' எனத் தெளிவுபடுத்தினார். நேற்று பேட்டியளித்த நடிகர் கருணாஸும், ' சிறையில் மிகுந்த தைரியத்துடன் இருக்கிறார் சசிகலா. சோதனையான கால கட்டத்தில்தான் உண்மையான தொண்டர்களை அடையாளம் காண முடியும். தொண்டர்களிடமிருந்து வரும் கடிதங்களால் உற்சாகமாக இருக்கிறார். ' உயிரைக் கொடுத்தாவது கட்சியைக் காப்பாற்றுவேன்' என என்னிடம் கூறினார் சசிகலா' என்றார். " சிறை சந்திப்புகளுக்குப் பிறகு அ.தி.மு.க நிர்வாகிகள் இவ்வாறெல்லாம் பேட்டி அளித்தாலும், மனதளவில் உடைந்து போய் இருக்கிறார் சசிகலா. '15 நாள்களுக்கு ஒருமுறைதான் அவரைச் சந்திக்க முடியும். அதுவும் ஆறு பேர்தான் வர வேண்டும்' என்றெல்லாம் சிறை நிர்வாகம் கட்டுப்பாடுகளை விதித்திருக்கிறது. அமைச்சர் பாலகிருஷ்ணா ரெட்டியின் உதவியால் அவருக்குச் சில உதவிகள் கிடைக்கின்றன. ரிவியூ மனு தொடர்பாகத்தான் அடிக்கடி சட்ட நிபுணர்களிடம் விவாதிக்கிறார். சசிகலாவைவிட இளவரசியின் நிலைதான் மிக மோசமாக இருக்கிறது" என விவரித்த கார்டன் நிர்வாகி ஒருவர், " அ.தி.மு.க நிர்வாகிகளும் எம்.எல்.ஏக்களும் கட்சி நிர்வாகம் தொடர்பாகவும் ஆட்சி தொடர்பாகவும் சசிகலாவை நேரில் சந்தித்துப் பேசுகின்றனர். இளவரசி மற்றும் சுதாகரனைப் பார்க்க அவர்களது உறவினர்கள் மட்டுமே வருகின்றனர். சிறையில் அனுமதிக்கப்படுவதற்கு முன்பு இளவரசிக்கு ரத்தக் கொதிப்பு நோய் இருந்ததில்லை. சிறை சென்றதிலிருந்து இரண்டு முறை மயங்கி விழுந்துவிட்டார். அவருக்குத் தேவையான மருந்து, மாத்திரைகளை விவேக் கொண்டு போய்க் கொடுத்து வருகிறார். 'அவருக்கு, சிறைக்கு வெளியே மருத்துவம் பார்க்க வேண்டும்' என விவேக் தரப்பினர் முன்வைத்த கோரிக்கையை சிறை நிர்வாகம் நிராகரித்துவிட்டது. கடந்த சில நாள்களுக்கு முன்பு இளவரசியின் மூத்த மகள் கிருஷ்ணபிரியா, இளைய மகள் ஷகிலா ஆகியோர் சந்திக்கச் சென்றனர். கிருஷ்ண பிரியாவுக்கு இரண்டு ஆண் குழந்தைகள் உள்ளனர். ஷகிலாவுக்கு இரண்டு பெண் பிள்ளைகள். அந்தக் குழந்தைகளைப் பார்த்ததும் கதறி அழுதுவிட்டார் இளவரசி. அவர்களிடம், ' சாமிகிட்ட கும்பிட்டா பாட்டி வெளிய வந்துவிடுவேன்' எனக் கலங்கியிருக்கிறார். தொடர்ந்து பேசியவர், ' ஜெயில்ல இருந்து வரும்போது நான் பொணமாகத்தான் வருவேன். இங்க ஒவ்வொரு நாளும் நரகமா இருக்கு. நான் என்ன தப்பு பண்ணினேன்? எவ்வளவு சொத்து வாங்கிக் குவிச்சேன். இத்தனை வருஷ காலம், அவங்களுக்கு சமைச்சுப் போட்டதுக்கும் அவங்க சொன்ன இடத்துல கையெழுத்து போட்டதுக்கும்தான் இப்ப நான் அனுபவிச்சுட்டிருக்கேன். என்ன குற்றச்சாட்டின்கீழ் என்னைக் கைது பண்ணியிருக்காங்கன்னுகூட எனக்குத் தெரியாது. உடம்பு முன்ன மாதிரி சரியில்லை. எவ்வளவு நாள் உயிரோட இருப்பேன்னு தெரியலை' என அழுதவரிடம், ' கவலைப்படாதீங்க. இப்பவே போய் பிரே பண்றேன்' என கிருஷ்ணபிரியா மகன் ஆறுதல் கூறினார். இதேபோல், விவேக்கிடமும் கூறி அழுதிருக்கிறார் இளவரசி. இவர்கள் பார்த்துவிட்டுச் சென்ற பிறகு, இளவரசியின் அண்ணன் கண்ணதாசன் சந்திக்க வந்திருந்தார். அவரிடமும், ' எப்படியாவது வெளிய வரனும். என்ன நடக்குதுன்னே தெரியலை' எனக் கூறியிருக்கிறார். அவரை யாராலும் தேற்ற முடியவில்லை" என்றார் விரிவாக.


ஆளுநருக்கு அதிகாரமில்லை - உச்சநீதிமன்ற தீர்ப்பால் நாராயணசாமி மகிழ்ச்சி!

டெல்லியில் மாநில அரசு, துணைநிலை ஆளுநர் இடையே யாருக்கு அதிகாரம் என்பது குறித்து ஆம் ஆத்மி தொடுத்த வழக்கில் உச்சநீதிமன்றம் இன்று அதிரடியான தீர்ப்பை வழங்கியுள்ளது.

"அரசியல் சாசனத்தை மதிக்கும்படியே நிர்வாகங்களின் செயல்பாடுகள் இருக்க வேண்டும். கூட்டாட்சி தத்துவ அடிப்படையில் மத்திய, மாநில அரசுகள் செயல்பட வேண்டும் என்றும், மக்களால் தேர்ந்தெடுக்கப்பட்ட அரசின் முடிவுகளுக்கு துணைநிலை ஆளுநர் மதிப்பளிக்க வேண்டும்" என்று நீதிபதி தீபக்மிஸ்ரா தீர்ப்பில் தெரிவித்துள்ளார்.

இதையடுத்து இன்று  புதுச்சேரி முதல்வர் நாராயணசாமி சட்டப்பேரவை வளாகத்தில் உற்சாகமாக செய்தியாளர்களை சந்தித்தார்.

அப்போது அவர் கூறியதாவது,

"புதுச்சேரியில் நான் பதவியேற்றதிலிருந்து துணைநிலை ஆளுநருக்கு தனிப்பட்ட அதிகாரம் கிடையாது என்றும், அவரின் அதிகார வரம்பு மீறல் தொடர்பாகவும் 19 முறை கடிதம் எழுதியுள்ளேன். மக்கள் நலத்திட்டங்களை நிறைவேற்றுவதில் துணைநிலை ஆளுநர் முட்டுக்கட்டையாக இருக்கக்கூடாது.

அமைச்சரவை எடுக்கும் முடிவை அனுப்ப வேண்டுமே தவிர அதில் கை வைக்கும் அதிகாரம் துணைநிலை ஆளுநருக்கு இல்லை. துணைநிலை ஆளுநர் அதிகாரிகளை அழைத்து தினமும் கூட்டம் போடுவதை நிறுத்திக்கொள்ள வேண்டும்.

கோப்புகள் தொடர்பாக விளக்கம் வேண்டுமென்றால் செயலரை அழைத்து பேசவேண்டும். செயலர்கள் செல்லும் முன் துறை அமைச்சரின் ஆலோசனை பெற வேண்டும். இது தொடர்பாக அதிகாரிகளுக்கு முன்பே சுற்றறிக்கை அனுப்பப்பட்டுள்ளது.

ஆளுநருக்கு உள்ள அதிகாரம் துணைநிலை ஆளுநருக்கு இல்லை. கோப்புகள் அனுப்பும்போது காரணங்கள் சொல்லி திரும்பி அனுப்ப துணைநிலை ஆளு நருக்கு அதிகாரங்கள் இல்லை.  நீதிமன்றம் அதை வலியுறுத்தியுள்ளது. இந்திய அரசியலமைப்பு சட்டம் தெளிவாக கூறியிருப்பது துணைநிலை ஆளு நருக்கு முடிவெடுக்க தனிப்பட்ட அதிகாரம் இல்லை. முழு அதிகாரமும் மக்களால் தேர்ந்தெடுக்கப்பட்ட அரசுக்கே உள்ளது. இவைபற்றி கடந்த இரண்டு ஆண்டுகளாக பிரதமர், உள்துறை அமைச்சருக்கு கடிதம் எழுதியும் எந்த தரப்பிலும் சரியான பதிலும், நடவடிக்கையும் இல்லை.

இவை அனைத்தும் உச்சநீதிமன்ற தீர்ப்பில் பிரதிபலித்துள்ளது. புதுச்சேரி மாநிலத்திற்கும் இது பொருந்தும் என தீர்ப்பில் கூறுப்பட்டுள்ளது. இந்த சூழ்நி லையில் இந்த தீர்ப்பு வரவேற்க தக்க தீர்ப்பு. "உச்சநீதிமன்ற தீர்ப்பை யார் மீறினாலும் நீதிமன்ற அவமதிப்பு வழக்கை நான் தான் முதலில் தொடர்வேன். இவ்வாறு முதல்வர் நாராயணசாமி கூறினார்.


பாகிஸ்தானில் மத அவமதிப்பு புகாரில் இந்து மருத்துவர் கைது!

கராச்சி,

பாகிஸ்தானில் மத அவமதிப்பு செய்த புகாரில் சிக்கிய இந்து மருத்துவரை போலீசார் கைது செய்தனர்.பாகிஸ்தானில் சிந்து மாநிலத்தில் உள்ள புலாடியான் நகரை சேர்ந்தவர் ரமேஷ்குமார். இந்து மதத்தை சேர்ந்தவர். இவர் கால்நடை மருத்துவராக இருக்கிறார். இவர் மத அவமதிப்பு செய்வதாக புகார் செய்யப்பட்டது.

அப்பகுதியைச் சேர்ந்த தலைமை மதகுரு மௌலவி இசாக் நோக்ரி கொடுத்த புகாரின் பேரில் டாக்டர் ரமேஷ்குமார் கைது செய்யப்பட்டார். இதற்கிடையே டாக்டர் ரமேஷ்குமாருக்கு எதிராக புலாடியான் நகரில் கலவரம் வெடித்தது. போராட்டக்காரர்கள் இந்துக்களின் கடைகளை தீ வைத்து எரித்தனர். டயர்களும் கொளுத்தப்பட்டன.அதைத்தொடர்ந்து டாக்டர் ரமேஷ்குமார் பாதுகாப்பான இடத்துக்கு மாற்றப்பட்டார்.


போலி ஆவண மோசடி!

மலேசிய ஊழல் தடுப்பு ஆணையம் (எம்.ஏ.சி.சி) மேற்கொண்டு வரும் தொடர் அதிரடி நடவடிக்கைகளில் நேற்றுக் காலை ஜொகூர் மாநில டான்ஸ்ரீ ஒரு வர் சிக்கினார். அவர் ம.இ.கா வட்டாரத்தில் பிரபலமான ஒரு டான்ஸ்ரீயாக இருக்கக்கூடும் என்று சந்தேகிக்கப்படுகிறது. ஒரு குத்தகையாளராக விளங்கும் அந்த 63 வயது டான்ஸ்ரீ, வடிகால் நீர்ப்பாசன இலாகாவில் பெரும் குத்தகையைப் பெற்றவர் என்றும் கூறப்படுகிறது. எனினும், கைது செய்யப்பட்ட அந்த டான்ஸ்ரீயின் அடையாளத்தை எம்.ஏ.சி.சி. வெளியிடவில்லை. அவர் நேற்றுக் காலை ஜொகூர்பாருவில் உள்ள அவ ரது இல்லத்தில் கைது செய்யப்பட்டதாக தகவல் வெளியாகியுள்ளது. ஆற்றை சீர்படுத்தும் வேலைக்காக ‘ஜியோடியூப்ஸ்’ எனும் ஒரு வகை குழாய்களை விநியோகம் செய்வதில் அவ்விலாகாவிற்கு போலி ஆவணங்களை காட்டி மோசடி புரிந்ததாக அவர் மீது குற்றஞ்சாட்டப்பட்டுள்ளது. எம்.ஏ.சி.சி. துணை ஆணையர் அஸாம் பாக்கி இதனை உறுதிப்படுத்தியுள்ளார். வடக்கே ஊழல் குற்றத்திற்காக ஒரு டத்தோ கைது செய்யப்பட்ட ஒரு வாரத்திற்கு பிறகு இந்த டான்ஸ்ரீ கைதாகியுள்ளார் என்பது குறிப்பிடத்தக்கது. இவர் இன்று காலை புத்ராஜெயா நீதிமன்றம் கொண்டு வரப்படுவார் என்று எதிர்பார்க்கப்படுகிறது. கடந்த ஜனவரி மாதம் தொடங்கி, தொழில் அதிபர்களாகத் திகழும் பல்வேறு பிரமுகர்கள் எம்.ஏ.சி.சி.யால் கைது செய்யப்பட்டுள்ளனர். ஜனவரி மாத தொடக்கத்தில் ஊழல் குற்றத்திற்காக கிராமப்புற வட்டார மேம்பாட்டுத் துறை அமைச்சின் தலைமைச் செயலாளரும், அவரின் இரு மகன்களும் கைது செய்யப்பட்டனர். பல கோடி வெள்ளி மதிப்புள்ள ரொக்கமும், தங்கப் பாளங்களும் அவரின் வீட்டிலிருந்து பறிமுதல் செய்யப்பட்டன. இதற்கு முன்பு, அரசாங்க சார்பு நிறுவனத்தின் இடைக்கால தலைமை செயல்முறை அதிகாரி ஒருவர் ஊழல் மற்றும் அதிகார துஷ்பிரயோகம் காரணமாக கோலாலம்பூரில் கைது செய்யப்பட்டார். அண்மையில், 70 வயது டத்தோ தொழில் அதிபர் ஒருவர் பினாங்கில் கைது செய்யப்பட்டார். மத்திய, மாநில அர சாங்கத்திற்கு சொந்தமான பல்வேறு நிறுவனங்களில் இவர் இயக்குநர் பொறுப்பை வகிக்கின்றார் என்பது குறிப்பிடத்தக்கது.


அழகான பாதத்திற்கு...

தினமும் இரவில் படுக்கப்போவதற்கு முன்பு ஒரு பாத்திரத்தில் சூடு தாங்கும் அளவு வெந்நீர், உப்பு, எலுமிச்சைச்சாறு, ஷாம்பு போட்டு பாதங்களை 5 முதல் 10 நிமிடங்கள் வரை ஊற வைத்து பிறகு பிரஷ்சினால் சுத்தம் செய்யவும். இதை வாரத்திற்கு இரண்டு அல்லது 3 நாட்களுக்குச் செய்யலாம். பிறகு பாதங்களை ஈரம்போக ஒரு மெல்லிய டவலால் துடைத்து நல்லெண்ணெயை லேசாக சூடு செய்து காலில் தடவலாம். பாதத்தில் வெடிப்பு உள்ளவர்கள் வீட்டில் மருதாணி இலையை விழுது போல நன்கு அரைத்து வெடிப்பு உள்ள இடங்களில் வாரந்தோறும் தடவி வந்தால் வெடிப்பு நீங்கும். நகத்துக்கு டார்க் கலர் பொலிஷ் போடுவதால் நகங்கள் மஞ்சளாக மாறி விடும். அதனால் பொலிஷ் போடுவதற்கு முன் நெயில் பேஸ் போட்டு பொலிஷ் போட வேண்டும். இப்படி செய்து வந்தால் நம் நகங்களை அழகாக பராமரித்துக் கொள்ளலாம். பாதங்கள் மிருதுவாக இருக்க வேண்டுமானால் பீர்க்கங்காய் நார் கொண்டு தினமும் குளிக்கும்போது பாதத்தில் நன்றாக 5 நிமிடம் தேய்த்து வந்தால் பாதங்கள் மிருதுவாகி விடும். கால் விரல்களில் நகச்சுத்தி வந்தால் இதை சரியாக்க எலுமிச்சைப்பழத்துடன் மஞ்சள் தேய்த்து பத்துப்போட்டு வந்தால் நகச்சுத்தி நீங்கும். கால் விரல் நகத்தின் ஓரத்தில் மண் நிறைந்து விட்டால் நல்லெண்ணெயை ஒரு விளக்கில் ஏற்றி வைத்து ஒரு தீக்குச்சியை அந்த நல்லெண்ணெயில் வைத்து அந்த விளக்கின் திரியில் சூடு செய்து அந்த விரல் நகத்தின் ஓரங்களில் தடவவும். 2 அல்லது 3 முறை செய்தபின் அதில் உள்ள அழுக்கு எல்லாம் வந்து விடும். . நகத்தின் ஓரங்களில் பின் அல்லது ஊசியை வைத்து சுத்தம் செய்வதைத் தவிர்க்கவும்.


பாம்பின் விஷத்திற்கும், வெற்றிலைக்கும் இம்புட்டு சம்பந்தமா?...

ஆன்மீகத்திற்கு பயன்படும் வெற்றிலையில் ஏராளமான மருத்துவ குணங்கள் நிறைந்துள்ளன. வெற்றிலைச் சாறு சிறுநீரைப் பெருக்குவதற்கும் பயன்படுகிறது. வெற்றிலைச்சாற்றுடன் நீர் கலந்த பாலையும், தேவையான அளவு கலந்து பருகி வர சிறுநீர் நன்கு பிரியும். வெற்றிலையை கடுகு எண்ணெயில் போட்டு லேசாக சூடு செய்து மார்பில் வைத்துக் கட்டிவர மூச்சுத் திணறல் மற்றும் இருமலுக்கு சுகம் தரும். வெற்றிலையை மென்று சாப்பிடுவதால் மலச்சிக்கல் நீங்கும். நன்கு பசி உண்டாகும். வாய்ப்புண், வயிற்றுப் புண் நீங்கும். வெற்றிலை, பாக்கு போடும்போது முதலில் பாக்கை மட்டும் போடக் கூடாது. இது குற்றமாகும். பாக்கை மட்டும் வாயிலிட்டு மென்று உமிழ்நீரை விழுங்கும் போது இதன் துவர்ப்பினால் கழுத்துக் குழல் சுருங்கி நெஞ்சு அடைக்கும். மயக்கம், மூர்ச்சை அடைய ஏதுவாகும். மேலும் சொந்த பந்த உறவினர்கள் பிரிந்து விடுவர் என சாஸ்திர விதி கள் கூறுகிறது. அதனால் முதலில் வெற்றிலையை மென்று பின்பு பாக்கை வாயிலிட்டு மெல்ல மகா விஷ்ணு வின் இடது மார்பில் வாழும் பூமகள் மகாலட்சுமியின் அருள் கிட்டும். அடைக்காய் தின்பதில் ஊறுமுதல் நீர் நஞ்சாம் அதி பித்தம் இரண்டாவதூறு நீரே கடையமிர்தம் மூன்றாவதூறு நீர் தான் கனமதுர நான்காவதூறு மந்நீர் மடையெனவே ஐந்தாறிற் சுரந்துள் ஊறி வருநீர் களைச் சுகித்து தடையு ருப் பித்தமொடு மந்த நோயும் தளர்பாண்டு நோயும் உண்டாம் தரம் சொன்னோம். வெற்றிலை, பாக்கு, சுண் ணாம்பு சேர்த்து உண்ணும் போது முதலில் வாயில் ஊறும் உமிழ்நீர் நஞ்சாகும் இதனை உமிழ்ந்துவிட வேண்டும். இரண்டாவது மெல்லும் போது ஊறும் உமிழ்நீர் அதிக பித்தமாகும். இதனையும் உமிழ்ந்து விட வேண் டும்.மூன்றாவது மெல்லும் போது வாயில் ஊறும் உமிழ்நீர் அமிர்தமாகும். இதனை மட்டும் விழுங்க வேண்டும். நான்காவது ஊறும் உமிழ்நீர் அதிக இனிப்பாக இருக்கும் இதனை விழுங்கலாம். இதன் பிறகு ஊறும் உமிழ்நீரை விழுங்கக்கூடாது அதனால் மந்தம், பித்தம், பாண்டு போன்ற நோய் உண்டாகும். வெற்றிலைக்கு நாக இலை என்ற மற்றொரு பெயரும் உண்டு. பாம்பின் விஷத்தைக் கூட மாற்றும் தன்மை கொண்டதால் இதனை நாக இலை என்றும் அழைக்கின்றனர்.


இந்திய சமூகத்தினர் புறக்கணிக்கப்பட்டால் ஒட்டு மொத்த சமூகமும் சமச்சீரற்றதாகி விடும்.

கோலாலம்பூர்,

இந்நாட்டிலுள்ள இந்திய சமூகத் தினர் எதிலும் புறக்கணிக்கப்பட மாட்டார்கள். காரணம், அவர்கள் அவ்வாறு செய்யப்பட்டால் ஒட்டுமொத்த மலேசிய சமூகமும் சமச்சீரற்ற நிலையை அடைந்துவிடும் என துணைப்பிரதமர் டத்தோ ஸ்ரீ வான் அஜிசா வான் இஸ்மாயில் கூறினார்.நாட்டின் முக்கியமான வளர்ச்சிகளில் எந்த ஒரு தரப்பினரும் புறக்கணிக்கப்படவில்லை என்பதை உறுதி செய்வதற்கு சமூக சீரமைப்பு திட் டங்களை அம லாக்கம் செய்யும் நடவடிக்கையை அரசாங்கம் மேற்கொண்டு வருகிறது. இது இந்திய சமூகத்தினர் உள்ளிட்ட அனைத்து சமூகத்தினருக்கும் தேவையானது என்று அவர் தெரிவித்தார்.

Read More: Malaysia Nanban Tamil Daily on 12.11.2018


தமிழக அரசியல் குழப்பத்துக்கு இரண்டு நாளில் முடிவு!

தமிழக அரசியல் குழப்பம் இரண்டு அல்லது மூன்று நாளில் முடிவுக்கு வரும் என்று மத்திய அரசின் தலைமை வழக்கறிஞர் முகுல் ரோத்தகி தெரிவித்துள்ளார். சசிகலா உள்பட மூன்று பேருக்கு உச்சநீதிமன்றம் நேற்று சிறைத் தண்டனை அளித்ததைத் தொடர்ந்து அ.தி.மு.க சட்டமன்ற கட்சித் தலைவராக எடப்பாடி பழனிச்சாமி தேர்ந்தெடுக்கப்பட்டார். இதையடுத்து, ஆளுநரை சந்தித்து ஆட்சியமைக்க எடப்பாடி பழனிச்சாமி உரிமை கோரினார். இதையடுத்து, பன்னீர்செல்வம் ஆதரவாளர் மைத்ரேயன் எம்பி, மனோஜ் பாண்டியன் ஆகியோர் ஆளுநரை சந்தித்தனர், அப்போது, பெரும்பான்மையை நிரூபிக்க முதல்வருக்கு வாய்ப்பளிக்க வேண்டும் என்று கேட்டுக் கொண்டதாக கூறப்படுகிறது. இதனிடையே, ஆட்சியமைக்க யாரை முதலில் ஆளுநர் அழைப்பது என்ற எதிர்பார்ப்பு நிலவி வருகிறது. இந்நிலையில், தமிழக அரசியல் குழப்பம் இரண்டு அல்லது மூன்று நாளில் முடிவுக்கு வரும் என்று மத்திய அரசின் தலைமை வழக்கறிஞர் முகுல் ரோத்தகி கூறியுள்ளார். ஏஎன்ஐ செய்தி நிறுவனத்துக்கு அவர் அளித்த பேட்டியில், ஆட்சியமைப்பது தொடர்பாக சட்டப்பேரவையில் வாக்கெடுப்பு நடத்த ஆளுநர் உத்தரவிடலாம் என்றும், யாருக்கு பெரும்பான்மை உள்ளது என நிரூபிக்க வாக்கெடுப்பு நடத்தலாம் என்றும் தெரிவித்துள்ளார்.


செரண்டா தமிழ்ப்பள்ளியில் இன்னும் இழுபறி. கல்வி அமைச்சு மௌனம் சாதிப்பதேன்?

செரண்டா,

கடந்த ஏழாண்டுகளுக்கும் மேலாக இழுபறி நிலையில் இருந்து வரும் செரண்டா தமிழ்ப்பள்ளி விவகாரத்திற்கு இன்னும் விடிவு காலம் பிறக்கவில்லை. செரண்டா தமிழ்ப்பள்ளியைக் கட்டுவதற்காக 2 ஏக்கர் நிலத்தை யூ.எம்.டபள்யூ நிறுவனம் வழங்கி, அதற்கான அடிக்கல் நாட்டு விழாவும் நடைபெற்று முடிந்துள்ளது. இது கடந்த 7 ஆண்டுக்கு முன்பு நடந்த விவகாரம்.

Read More: Malaysia Nanban Tamil Daily on 28.6.2019


நஜீப்பை பாதுகாக்கவா  ஹிஷாமுடினுக்கு புதிய அமைச்சுப் பதவி?

தற்காப்பு அமைச்சர் டத்தோஸ்ரீ ஹிஷாமுடின் துன் ஹுசேன் சிறப்புப் பணிகளுக்கான அமைச்சராக நியமிக்கப்பட்டுள்ளார். அம்னோ / தேசிய முன்னணி அரசாங்கத்தில் புரட்சி ஏற்பட்டுள்ளது. நஜீப்பை கவிழ்ப்பதற்காக அல்ல, பாதுகாப்பதற்காக என்று ஜசெக ஆலோசகர் லிம் கிட் சியாங் கருத்துரைத் துள்ளார். இந்தக் கூடுதல் நியமனத்திற்கு எந்தவொரு நியாயமான காரணமும் இல்லை. மலேசியா வின் ஆறாவது பிரதமர் பதவியிலிருந்து அகற்றப்படும் அபா யத்திலிருந்து நஜீப்பை பாதுகாக்கும் அரசியல் வியூகம் இதில் அடங்கியுள்ளது. பிரதமர் இலாகாவில் அதிகமான அமைச்சர்கள் இடம் பெற்றுள்ளனர். ஹிஷாமுடின் ஹுசேன் பிரதமர் துறையின் 10ஆவது அமைச்சராக விளங்குவார். ஆனால் இவர் இதர ஒன்பது அமைச்சர்களிடமிருந்து வேறுபட்ட வித்தியாசமான அமைச்சராக விளங்குவார். பிரதமர் இலாகாவில் ஹிஷாமுடின் மிக வும் சக்திவாய்ந்த அமைச்சராக திகழ்வார். இவர் மசீச துணைத்தலைவர் டத்தோ வீ கா சியோங் போல அதிகாரம் இல்லாத அமைச்சராக இருக்க மாட்டார். 14ஆவது பொதுத் தேர்தலுக்காக அம்னோ/தேசிய முன்னணியின் பிரச்சார இயக்கத்திற்கு ஹிஷாமுடின் பொறுப்பு ஏற்பார் என்று எதிர்பார்க்கப்படுகிறது. மறுபடியும் மத்திய அரசாங்கத்தை அம்னோ / தேசிய முன்னணி அமைப்பதையும் பிரதமராக நஜீப் நீடிப்பதை இது உறுதிப்படுத்தும். மலாய்க்காரர்கள் மத்தியில் பிரதமர் டத்தோஸ்ரீ நஜீப்பின் செல்வாக்கு சரிந்து வருகிறது. இதனை சரிக் கட்டுவதற்கு ஒரு வகையில் இந்த நியமனம் உதவலாம். அம்னோவின் அறுபது ஆண்டுகால ஆட்சி இறுதியாக அஸ்தமனம் ஆகலாம் என்று இதற்கு முன்பு முன்னாள் பிரதமர் துன் மகாதீர் கோடி காட்டி யிருந்தார்.


தினகரனின் வெற்றிக்காக உழைத்த அமைச்சர்கள் யார்? யார்?

ஆர்.கே.நகர் இடைத்தேர்தலில் தினகரனின் வெற்றிக்காக உழைத்த அமைச்சர்கள், எம்.எல்.ஏ-க்கள் மற்றும் கட்சியின் நிர்வாகிகள் மீது நடவடிக்கை எடுக்க கட்சித் தலைமை முடிவு செய்துள்ளது. கட்சிக்குத் துரோகம் செய்தவர்களின் பட்டியல் எடுக்கப்பட்டுவருவதால் சம்பந்தப்பட்டவர்கள் கலக்க மடைந்துள்ளனர்.

ஆர்.கே.நகர் இடைத்தேர்தலில் குக்கர் சின்னத்தில் சுயேச்சையாகப் போட்டியிட்ட தினகரன், அமோக வெற்றி பெற்றுள்ளார். அவரது வெற்றி, அ.தி.மு.க. வினருக்குக் கடும் அதிர்ச்சியை ஏற்படுத்தியுள்ளது. இரட்டை இலைச் சின்னத்தில் போட்டியிட்ட மதுசூதனனைத் தவிர தி.மு.க. உள்ளிட்ட 57 பேர் டெபா சிட்டை இழந்துள்ளனர். 19 சுற்றுக்களிலும் தினகரன் முன்னிலையிலேயே இருந்தார். ஜெயலலிதா வெற்றி பெற்ற தொகுதியில் தோல்வியடைந்தது எப்படி? என்ற ஆலோசனையில் மூழ்கியுள்ளனர் ஓ.பன்னீர்செல்வம், எடப்பாடி பழனிசாமி. தி.மு.க. டெபாசிட் இழந்தது குறித்து ஆலோசனை நடத்திவருகிறார் மு.க.ஸ்டாலின்.

தினகரன் வெற்றிக்குக் காரணம் அ.தி.மு.க. ஓட்டுக்கள் மட்டுமல்ல தி.மு.க.வின் ஓட்டுக்களும் அதிகளவில் விழுந்துள்ளன. குறிப்பாக அ.தி.மு.க. தேர்தல் பொறுப்பார்கள், தேர்தலுக்கு முன்பு 25 ஆயிரம் ஓட்டுக்கள் வித்தியாசத்தில் வெற்றி பெறுவோம் என்று கட்சித் தலைமை நிர்வாகிகளிடம் வாக்கு றுதி கொடுத்துள்ளனர். ஆனால், தேர்தல் முடிவு தலைகீழாக மாறிவிட்டது. ஒவ்வொரு தேர்தல் பொறுப்பாளர்களும் கொடுத்த தேர்தல் கணக்கு, கவனிப்பு குறித்து கட்சித் தலைமை ஆய்வு நடத்திவருகிறது. அதோடு, அ.தி.மு.க.வில் தேர்தல் பொறுப்பாளர்களாக நியமிக்கப்பட்டவர்களிடம் தோல்வி குறித்து விவாதிக்கப்பட்டது. அப்போது சில முக்கியத் தகவல்களை தேர்தல் பொறுப்பாளர்கள் கட்சித் தலைமையிடம் சொல்லியுள்ளனர். அதில், தேர்தல் பிரசாரத்தில் நடந்த உள்ளடி வேலைகள் குறித்து விரிவாகக் கூறியுள்ளனர். இதைக்கேட்டு கட்சித் தலைமை அதிர்ச்சியடைந்துள்ளனர். கட்சிக்குத் துரோகம் செய்தவர்கள் மீது நடவடிக்கை எடுக்கலாமா என்ற ஆலோசனையில் ஓ.பன்னீர்செல்வமும் பழனிசாமியும் ஈடுபட்டுள்ளனர்.

இதுகுறித்து நம்மிடம் பேசிய அ.தி.மு.க. நிர்வாகிகள் சிலர், “ராயப்பேட்டை கட்சித் தலைமை அலுவலகத்தில் நடந்த கூட்டத்தில் ஆர்.கே.நகர் இடை த்தேர்தல் குறித்து ஓ.பன்னீர்செல்வமும், பழனிசாமியும் ஆலோசனை நடத்தினர். அப்போது, பூத் வாரியாகப் பெற்ற ஓட்டுக்கள் குறித்து ஆய்வு செய்ய ப்பட்டது. அப்போது, 5 அமைச்சர்கள், தேர்தல் பொறுப்பாளர்களாக நியமிக்கப்பட்ட பூத்களில் குறைவான ஓட்டுக்கள் கிடைத்திருப்பது தெரியவந்தது. அதைக்கவனித்த கட்சித் தலைமை நிர்வாகிகள் சம்பந்தப்பட்டவர்களிடம் அதுதொடர்பாக விசாரிக்க முடிவுசெய்துள்ளனர். இதற்கிடையில், ஆலோ சனைக் கூட்டத்துக்கு வந்த எடப்பாடி பழனிசாமியை, பன்னீர்செல்வத்தின் மகளிரணியினர் வசைப்பாடியுள்ளனர். அடுத்து, ஓ.பன்னீர்செல்வத்திடம், ‘தர்ம யுத்தத்துக்குக் கிடைத்த வெற்றியா? ஆர்.கே.நகர் தோல்வி’ என்று ஆவேசத்துடன் கேள்வி எழுப்பியுள்ளனர் மகளிரணியினர். ஆனால், அதையெல்லாம் பெரிதுப்படுத்தவில்லை ஓ.பன்னீர்செல்வம்.

கூட்டம் முடிந்தபிறகு ஓ.பன்னீர்செல்வம், எடப்பாடி பழனிசாமி மற்றும் கட்சியின் மூத்த நிர்வாகிகள் தினகரன் வெற்றி குறித்தும் கட்சியை வழி நடத்துவது குறித்தும் விவாதித்துள்ளனர். அதில் பேசிய கட்சியின் மூத்த அமைச்சரும், நிர்வாகியுமான ஒருவர், 'தினகரனால் ஆட்சிக்கும், கட்சிக்கும் சிக்கல் ஏற்படுவதற்கு முன்பு அவரின் ஆதரவாளர்களை கட்சியிலிருந்து நீக்கிவிட வேண்டும். அதோடு, தினகரனுடன் நெருக்கமாக இருப்பவர்கள் மீதும் நடவடிக்கை எடுக்க வேண்டும் என்று கூறியிருக்கிறார். அதற்கு, ஓ.பன்னீர்செல்வம், பழனிசாமி தரப்பிலிருந்து எந்தப்பதிலும் இல்லை. அவர்கள் இரு வரும் அமைதியாகக் கட்சியின் மூத்த நிர்வாகிகள் கூறிய கருத்துகளைக் கேட்டுக்கொண்டிருந்தனர்.

ஆர்.கே.நகர் இடைத்தேர்தல் தோல்வியைச் சுட்டிக்காட்டி கட்சி நிர்வாகிகள் மீது உடனடியாக நடவடிக்கை எடுத்தால் சலசலப்பை ஏற்படுத்தும் என்று ஓ.பன்னீர்செல்வமும், பழனிசாமியும் கருதுகின்றனர். இதனால் அவர்கள் அமைதியாக இருக்கின்றனர். மதுசூதனனை திட்டமிட்டு தோற்கடித்ததாக ஓ.பன்னீர்செல்வம் அணியிலிருக்கும் சிலர் ஓ.பன்னீர்செல்வத்திடம் நேரிடையாகவே சொல்லியிருக்கின்றனர். அதுதொடர்பாக ஆதாரத்தை கொண்டு வாருங்கள். அதன்பிறகு ஆலோசிக்கலாம் என்று ஓ.பன்னீர்செல்வம் தரப்பிலிருந்து பதிலளிக்கப்பட்டுள்ளது. இந்தத் தகவல் எடப்பாடி பழனிசாமி தரப்பி னருக்குத் தெரியவந்ததும் கொங்கு மண்டல டீம் அமைச்சர்களில் சிலர் ஓ.பன்னீர்செல்வம் அணியினருக்கு எதிராகக் கொந்தளித்துள்ளனர். அவர்களை எடப்பாடி பழனிசாமி தரப்பு சமரசப்படுத்தியுள்ளது.

ஆர்.கே.நகர் தோல்விக்குப் பிறகு ஓ.பன்னீர்செல்வம், எடப்பாடி பழனிசாமி அணிகளுக்கு இடையே மீண்டும் கருத்துவேறுபாடு ஏற்பட்டுள்ளது. மன கசப்புகளை மறந்து ஒற்றுமையாகச் செயல்பட வேண்டும் என்று ஓ.பன்னீர்செல்வமும் எடப்பாடி பழனிசாமியும் தங்களின் ஆதரவாளர்களுக்கு மெசேஜ் கொடுத்துள்ளனர். அடுத்து நடைபெறவுள்ள எம்.ஜி.ஆர். நூற்றாண்டு விழா ஏற்பாடுகளில் ஆர்வம் காட்டிவருகின்றனர் கட்சியினர்” என்றனர்.

தேர்தல் பிரசாரத்தில் ஈடுபட்ட அ.தி.மு.க. நிர்வாகி ஒருவர் கூறுகையில், “தினகரனை ஆதரித்து தொப்பிச் சின்னத்துக்கு முதல்வர் எடப்பாடி பழனிசாமி மற்றும் அமைச்சர்கள், எம்.எல்.ஏ-க்கள் ஓட்டுகேட்டபோது மதுசூதனனையும் ஓ.பன்னீர்செல்வத்தையும் கடுமையாக விமர்சித்தனர். தற்போது, தின கரனை விமர்சித்து மதுசூதனனுக்காக முதல்வர், அமைச்சர்கள், எம்.எல்.ஏ -க்கள் ஓட்டுக்கேட்டனர்.

அரசியலில் நிரந்தர எதிரி யாரும் கிடையாது என்பது கட்சியினருக்குத் தெரியும். ஆனால், மக்களுக்குத் தெரியாது. தொப்பிச் சின்னத்தில் போட்டியிட்ட தினகரன், தேர்தல் ரத்து செய்யப்பட்டபோதிலும் கொடுத்த வாக்குறுதிகளை நிறைவேற்றினார். தற்போதும் அவர் கொடுத்த வாக்குறுதிகளை நம்பி மக்கள் ஓட்டுபோட்டு வெற்றி பெற வைத்துவிட்டனர். 75 சதவிகித ஓட்டுக்கள் பதிவாகும் என்று கருதினோம். அதற்கு ஏற்ப தேர்தல் திரைமறை வேலை கள் நடந்தன. ஆனால், அமைச்சர்கள், எம்.எல்.ஏ-க்கள் பணியாற்றிய சில பூத்களில் 50க்கும் குறைவான ஓட்டுக்கள் பதிவாகியுள்ளன. இதுதான் அ.தி. மு.க.வின் தோல்விக்கு முக்கியக் காரணம். பதிவாகிய ஓட்டுக்களும் அ.தி.மு.கவுக்குக் கிடைக்கவில்லை. அதற்கான காரணத்தை கட்சித் தலைமை கண்டறிந்து சம்பந்தப்பட்டவர்கள் மீது நடவடிக்கை எடுக்க வேண்டும். இல்லையென்றால் அ.தி.மு.க. வளர்ச்சிக்குச் சிக்கலை ஏற்படுத்தும்” என்றார்.


கிளிநொச்சி படையினருக்கு மண் அகழ்வு அனுமதி!

கிளிநொச்சி கரைச்சிப் பிரதேசத்தில் இராணுவத்தினரின் தேவைக்காக மணல் அகழ்விற்கானஅனுமதியை கரைச்சிப்பிரதேச செயலகம் முறையற்ற விதத்தில் வழங்கியிருந்ததாகதெரிவிக்கப்படுகின்றது. கிளிநொச்சி கரைச்சிப் பிரதேச செயலர் பிரிவின் கீழ் உள்ள உருத்திரபுரம் கே.என்32 கிராம அலுவலர் பிரிவிற்கு உட்பட்ட குடமுருட்டிப் பாலத்திற்கு அருகில்சட்டவிரோத மணல் அகழ்வு மேற்கொள்ளப்பட்டு வந்தமை தொடர்பில் கடந்த 5ம் திகதிபிரதேச செயலாளர் அவர்களால் நீதிமன்றின் கவனத்திற்கு கொண்டு வரப்பட்டதையடுத்து, சம்பவ இடத்திற்கு சென்ற நீதிவான் அவர்கள் மண் கடத்தல்காரர்களினால்அமைக்கப்பட்ட பாதையை அகற்றுமாறு பொலிசாருக்கு உத்தரவிடப்பட்டது. இதனைத் தொடர்ந்து கடந்த 9ம் திகதி அந்தப் பகுதியில் இராணுவத்தினர் மண் அகழ்வில் ஈடுபட்டுள்ளனர். இதையறிந்த கிளிநொச்சிப் பொலிஸார் மணல் அகழ்வில் ஈடுபட்ட இராணுவத்தினரின்அனுமதி தொடர்பில் நீதிமன்றுக்கு அறிக்கை சமர்ப்பித்திருந்தனர். இதனையடுத்து முறையற்ற விதத்தில் அனுமதி வழங்கியிய பிரதேச செயலாளரை கடந்த14ம்திகதி மன்றுக்கு சமுகமளிக்குமாறு கட்டளையிடப்பட்ட போதும் அவர் சார்பாக பிரதேசசெயலகத்தின் மணல் அகழ்வு அனுமதி வழங்கும் அதிகாரி நீதிமன்றில்முன்னிலையாகியிருந்தார். இதன்போது 28-09-2016 நேற்றைய தினம் பிரதேச செயலாளர் மன்றுக்கு சமுகமளிக்கவேண்டும் நீதிமன்றம் உத்தரவிட்டநிலையில் பிரதேச செயலார் மன்றுக்குசமுகமளிக்கவில்லை. இந்நிலையில் பிரதேச செயலாளர் தனது அறிக்கையினை மன்றுக்கு தனது உத்தியோகத்தர்ஊடாக சமர்ப்பித்த நிலையில் நீதிமன்றம் உடனடியாக பிரதேச செயலாளரை ஆஜராகுமாறுஇறுதி கட்டளை பிறப்பித்ததையடுத்து சற்றுநேரத்தில் பிரதேச செயலாளர்முன்னிலையாகியுள்ளார். இதனையடுத்து பிரதேச செயலாளர் கடுமையாக எச்சரிக்கை செய்யப்பட்டதுடன், நீதிமன்றநடவடிக்கையை அதிகாரிகள் புறக்கணிக்குமிடத்து கடுமையான சட்டநடவடிக்கைஎடுக்கப்படும் எனவும் பொலிசாருக்கு உடனடியாக வாக்குமூலம் வழங்குமாறும்நீதிமன்றம் உத்தரவிட்டுள்ளது.


முதலமைச்சர் பழனிசாமி ஆட்சிக்கு எவ்வித நெருக்கடியும் கொடுக்க கூடாது

சென்னை, எடப்பாடி பழனிசாமிக்கு 122 எம்.எல்.ஏ.க்கள் ஆதரவு அளித்து வருகிறார்கள். இதில் 11 பேர் டி.டி.வி.தினகரனுக்கு ஆதரவாக செயல்படுவதுடன் எடப் பாடி பழனிசாமி அரசுக்கு மறைமுகமாக மிரட்டல் விடுத்து வருகிறார்கள்.11 பேரும் திடீரென்று போர்க்கொடி உயர்த்தி ஆட்சி கவிழ்ப்பு முயற்சியில் ஈடு படுவார்களோ என்ற அச்சமும் எடப்பாடி பழனிசாமி அணியினருக்கு ஏற்பட்டுள்ளது. எடப்பாடி பழனிசாமி அணியினருக்கும், டி.டி.வி.தினகரன் அணியினருக்கும் இடையேயான மோதல் முற்றியது. அமைச்சர் ஜெயக்குமார் அறிவிப்பை எதிர்த்தும், தினகரனுக்கு ஆதரவாகவும், வெற்றிவேல், தங்க தமிழ்ச் செல்வன் உள்ளிட்ட ஆதரவு எம்.எல்.ஏ.க்கள் மீண்டும் குரல்கொடுத்தனர்.தினகரனை நீக்க இவர்களுக்கு அதிகாரம் இல்லாத நிலையில் அவர்களுக்கு அந்த அதிகாரத்தை கொடுத்தது யார்? என்று கேள்வி எழுப்பி உள்ளனர். இதனால் அ.தி. மு.க.வில் கட்சியிலும், ஆட்சியிலும் மீண்டும் நெருக்கடி உருவாகியுள்ளது. இன்று காலை டி.டி.வி.தினகரனை அடையாறில் உள்ள அவரது இல்லத்தில் எம்.எல்.ஏ.க்கள் தூசி மோகன் (செய்யாறு), பன்னீர்செல்வம் (கலசப்பாக்கம்), பாப்புலர் முத்தையா (பரமக்குடி), ராஜன் செல்லப்பா (மதுரை வடக்கு) ஆகியோர் சந்தித்து ஆலோசனை நடத்தினார்கள். தொடர்ந்து முன்னாள் அமைச் சரும் எம்.எல்.ஏவுமான செந்தில் பாலாஜியும் தினகரனை சந்தித்தார். இதுவரை தினகரனுக்கு 23 எம்.எல்.ஏக்கள் ஆதரவு தெரிவித்து உள்ளனர்.இன்று மட்டும் 12 எம்.எல்.ஏக்கள் தினகரனை சந்தித்து உள்ளனர். தொடர்ந்து மேலும் பல எம்.எல்..ஏக்கள் சந்திப்பார்கள் எனகூறப்படுகிறது.தினகரன் தன்னை சந்தித்த எம்.எல்.ஏக்களிடம் முதலமைச்சர் பழனிசாமி தலைமையிலான ஆட்சிக்கு எவ்வித நெருக்கடியும் கொடுக்க கூடாது என தினகரன் வலியுறுத்தி உள்ளார். எம்.எல்.ஏக்கள் ஆதரவு குறித்து தினகரன் ஆதரவு எம்.எல்.ஏ தங்க தமிழ்ச்செல்வன் கூறியதாவது:- தினகரனுக்கு இன்னும் எம்.எல்.ஏக்களின் ஆதரவு அதிகரிக்கும்.எதன் அடிப்படையில் ஜெயக்குமார் அறிக்கை விடுகிறார்? சிலரை அடையாளம் காட்டவே இந்த சந்திப்பு நடைபெறுகிறது. இவ்வாறு அவர் கூறினார். தினகரன் ஆதரவாளர் வி.பி கலைராஜன் கூறியதாவது:- தற்போதைய அரசியல் நிலவரம் குறித்து டிடிவி தினகரன் ஆலோசனை நடத்தி வருகிறார். தினகரனை ஒதுக்கிவைக்கும் அதிகாரம் பொது செய லாளருக்கு மட்டுமே உள்ளது.ஆட்சி கவிழாது.29 எம்.எல்.ஏக்கள் தினகரனுக்கு ஆதரவாக உள்ளனர். முதல்-அமைச்சர் ஆலோசனை கூட்டத்திலும் எம்.எல்.ஏக்கள் கலந்து கொள்வார்கள் இவ்வாறு ஆவர் கூறினார். தினகரனுக்கு ஆதரவு தெரிவித்துள்ள எம்.எல்.ஏக்கள் வருமாறு:- கம்பம்- ஜக்கையன் நிலக்கோட்டை -தங்கதுரை ஆண்டிபட்டி -தங்க தமிழ் செல்வன் பெரம்பூர் -வெற்றிவேல் செய்யாறு-தூசி மோகன் கலசப்பாக்கம்-பன்னீர்செல்வம் பாப்புலர் முத்தையா -பாப்புலர் முத்தையா மதுரை வடக்கு-ராஜன் செல்லப்பா கரூர் - செந்தில் பாலாஜி பெருந்துறை-தோப்பு வெங்கடாசலம் விளாத்திகுளம் - உமா மகேஸ்வரி அரூர்- முருகன் சோழிங்க நல்லூர் -பார்த்தீபன் பண்ட்ருட்டி-சத்யா பன்னீர் செல்வம் ஓட்டப்பிடராம சுந்தரராஜன் மானாமதுரை- மாரியப்பன் கென்னடி பெரியகுளம்-கதிர்காமு பரமக்குடி முத்தையா பூந்தமல்லி-ஏழுமலை ராதாபுரம்-இன்பதுரை


எருமைகள் மோதி இளைஞர் பலி!

மீன் பிடித்து வீடு திரும்பிய இளைஞர் எருமை மாடுகளால் மோதப்பட்டு உயிரிழந்தார். இந்தச் சம்பவம் நேற்று முன்தினம் இரவு இங்குள்ள ஜாலான் தோக் கா - ஜெராங்காவ் பகுதியில் நிகழ்ந்துள்ளது. நண்பர்களுடன் மீன் பிடித்து விட்டு முகமட் ஜூல்கிப்ளி அயூப் (27) மோட்டார் சைக்கிளில் தனியாக வீட்டுக்குச் சென்று கொண்டிருந்தார். அவ ருடைய நண்பர்கள் அவரைப் பின்தொடர்ந்துள்ளனர். திடீரென்று சாலையோரத் தில் உள்ள புதரிலிருந்து வெளியாகிய எருமை மாடுகளால் சூழப்பட்ட ஜூல்கிப்ளி கடுமையாகத் தாக்கப்பட்டார். தலையில் பலத்த காயம் ஏற்பட்டதால் அவர் சம்பவ இடத்திலேயே உயிரிழந்ததாக அவரின் நண்பரும் சம் பவத்தை நேரில் பார்த்தவருமான கைருல் அன்வார் ஹசான் தெரிவித்தார். எருமை மாடு களால் சூழப்பட்ட ஜூல்கிப்ளி தன்னை நோக்கி கை காட்டியதாகவும் தானும் எருமை மாடுகளால் தாக்கப் படவிருந்து நூலி ழையில் உயிர் தப்பியதாகவும் அவர் குறிப்பிட்டார்.


பிரித்தானியாவில் மனித இறைச்சியை சமைத்த உணவகம்

பிரித்தானியாவில் இந்திய உணவகம் ஒன்று மனித இறைச்சியை தன்னுடைய உணவில் சேர்த்து வருவதாக பேஸ்புக்கில் வந்த தகவல் தவறானது என்று தெரிவிக்கப்பட்டுள்ளது. பிரித்தானியாவின் தலைநகரான லண்டனில் உள்ள KarriTwist என்ற இந்திய உணவகம் தன்னுடைய உணவில் மனித இறைச் சியை சமைத்து பரிமாறுவதாக சமூகவலைத்தளமான பேஸ்புக்கில் செய்தி வெளியானது. இது காட்டூத் தீ போல் பரவியதால், அந்த உணவகம் மூடப்பட்டதுடன், அந்த உணவகத்தின் உரிமையாளரை அழைத்து விசாரணை மேற்கொண்டுள் ளனர். அதன் பின்னர் தான் பொலிசாருக்கு தெரியவந்துள்ளது இது ஒரு தவறான தகவல் என்று.இதுகுறித்து அந்த உணவகத்தின் உரிமையாளர் கூறுகை யில், 60-ஆண்டுகளாக உணவகம் நடத்தி வருகிறோம், மக்கள் எங்கள் மீது நம்பிக்கை வைத்துள்ளனர். யாரோ ஒருவர் பேஸ்புக்கில் போட்ட இந்த செய்தி என்னுடைய உணவகத்தின் பெயரை கெடுத்துவிட்டது, வியாபாரமும் பாதித்துள்ளது என தெரிவித் துள்ளார்.


நிலுவைக் கட்டணத்தை தவிர்க்கும் பொருட்டு 2021 மே 31 ஆம் தேதிக்குள் உங்கள் நில வரியை சரிபார்த்து செலுத்தி விடுங்கள்

அருகிலுள்ள மாவட்ட மற்றும் நில அலுவலகத்தில் அல்லது SMS 15888 வாயிலாக சரிபார்த்துக் கொள்ளம்.


பத்துமலை வெள்ளி இரத ஊர்வலம் பக்தர்களின் பாதுகாப்பிற்காக 600 போலீஸ் அதிகாரிகள்.

(ஆர். குணா) கோலாலம்பூர்,

பத்துமலை வெள்ளி இரத ஊர்வலத்தை முன்னிட்டு பக்தர்களின் பாதுகாப்பிற்காக 600 போலீஸ் அதிகாரிகள் பணியமர்த்தப்பட்டுள்ளனர் என்று கோலா லம்பூர் போலீஸ்படைத் தலைவர் டத்தோ மஸ்லான் லாஸிம் நேற்று கூறினார்.பத்துமலை தைப்பூச விழாவை முன்னிட்டு இன்று இரவு 10 மணிக்கு தலைநகர் ஸ்ரீ மகா மாரியம்மன் ஆலயத்தில் இருந்து வெள்ளி ரதம் புறப்படவுள்ளது.

Read More: Malaysia Nanban Tamil Daily on 19.1.2019


சீபீல்டு கோயில் நில சர்ச்சை.  தீர்வு பிறந்தது.

கோலாலம்பூர்,

கடந்த மாதம் கலவரமாக வெடித்த சுபாங்ஜெயா, சீபீல்டு ஸ்ரீ மகாமாரியம்மன் ஆலய நில சர்ச்சை தொடர்பில் சம்பந்தப்பட்டுள்ள அனைத்து தரப்பினரும் இவ்விவகாரத்திற்கு நல்லதொரு தீர்வை ஏற்படுத்திக்கொள்ள இணக்கம் தெரிவித்து இருப்பதாக சட்டத்துறை தலைவர் டோமி தோமஸ் நேற்று அறிவித்துள்ளார்.

Read More: Malaysia Nanban Tamil Daily on 15.12.2018


மருத்துவ பட்டதாரிகளுக்கு மலாய் மொழிக்கான தேவை தளர்த்தப்படுகிறது.

கோலாலம்பூர், கிரேட் UD41 குத்தகை மருத்துவ அதிகாரிகளாக நியமனம் செய்யப்படவுள்ள தகுதி வாய்ந்த மருத்துவ பட்டதாரிகளுக்கு மலாய் மொழிக்கான தேவை தளர்த்தப்படுவதாக பொதுச்சேவை இலாகா அறிவித்துள்ளது. ஏற்றுக்கொள்ளப்பட்டுள்ள அனைவரும் ஈராண்டுகளுக்கு பட்டதாரி பயிற்சி யினை மேற்கொள்வதுடன் சுகாதார அமைச்சுடன் ஈராண்டுகள் பணி யாற்ற வேண்டும் என்று சுகாதார தலைமை இயக்குநர் டாக்டர் நூர் ஹிஷாம் அப்துல்லா நேற்று கூறினார். எனினும், அமைச்சில் மருத் துவ அதிகாரிகளாக நிரந்தர நிய மனத்திற்கு மனு செய்யும் விண் ணப்பதாரர்கள் இந்த பாடத் தில் தேர்ச்சிப் பெற்றி ருப்பது அவசியமாகும் என்று அவர் வலியுறுத்தினார்.நிரந்தர சேவை திட்டத்தின் கீழ் நியமனம் பெற விரும்பும் UD41 மருத்துவ அதிகாரிகள் மலாய் மொழியில் தேர்ச்சிப் பெற முயற்சிக்க வேண்டும் என்றார் அவர். மற்ற வகை சேவை திட்டங்களுக்கு மலாய் மொழியில் கிரெடிட் புள்ளிகள் பெறுவது போன்று உய ரிய தேவைகள் உள்ளன என்பதை அவர் சுட்டிக்காட்டினார். முதல் முறையாக எஸ்.பி.எம் தேர்வை எழுத பதிவு செய்திருக்கும் தனியார் மாணவர்கள் இந்த சேவைக்கான தேவைகளை பூர்த்தி செய்யும் பொருட்டு, முழு தேர்வுக்கும் அமராமல் மலாய் மொழியை தனி பாடமாக எழுதுவதற்கு தேர்தல் வாரிய இயக்குநரிடம் விண்ணப்பம் செய்யலாம் என்று டாக்டர் நூர் ஹிஷாம் விளக்கம் அளித்தார்.தனியார் துறை மாணவர்களுக்கு இந்த வசதியை ஏற்படுத்தி தருவதற்கு கல்வி அமைச்சுடனும் சோதனை வாரி யத்துடனும் சுகாதார அமைச்சு பேச்சுவார்த்தை நடத்தும் என்றார் அவர்.


புதுச்சேரி முன்னேற விரும்பினால் நாராயணசாமி என்னை விமர்சிக்கக் கூடாது: கிரண்பேடி

புதுச்சேரி முன்னேற விரும்பினால், முதலமைச்சர் நாராயணசாமி என்னை பற்றி விமர்சிக்கக் கூடாது என புதுச்சேரி துணைநிலை ஆளுநர் கிரண்பேடி தெரிவித்துள்ளார்.
முன்னதாக, தன்னிச்சையாக அதிகாரம் இல்லாத ஆளுநர் ஆய்வு செய்து என்ன பலன்? என்றும் விளம்பரத்திற்காக ஆய்வு செய்து வரும் ஆளுநர், அதிகாரிகளை மிரட்டும் தொனியில் பேசிவருகிறார். அவர் போட்ட உத்தரவை நிறைவேற்றவில்லை என்றால் கடுமையான நடவடிக்கை எடுப்பேன் என்று கூறியுள்ளார். அதிகாரிகள் மீது தன்னிச்சையாக நடவடிக்கை எடுக்க துணை நிலை ஆளுநர் கிரண்பேடிக்கு எவ்வித அதிகாரமும் இல்லை என புதுச்சேரி முதல்வர் நாராயணசாமி தெரிவித்திருந்தார்.

இந்நிலையில், இதுகுறித்து இன்று செய்தியாளர்களை சந்தித்த புதுச்சேரி துணைநிலை ஆளுநர் கிரண்பேடி, புதுச்சேரி முன்னேற விரும்பினால், முதல மைச்சர் நாராயணசாமி என்னை பற்றி விமர்சிக்கக் கூடாது. ஆளுநர் மாளிகையின் அதிகாரங்களை குறைத்து மதிப்பீடு செய்வதால் மாநில வளர்ச்சி வேகம் குறையும். மாநில வளர்ச்சியில் முன்னேற்றம் ஏற்பட ஆர்வமிருந்தால் ஆளுநர் மாளிகை அதிகாரத்தை விமர்சிக்கக்கூடாது.

ஆளுநர் அதிகாரங்கள் தெளிவாக குறிப்பிடப்பட்டுள்ளது. டெல்லிக்கான தீர்ப்பு புதுச்சேரிக்கு பொருந்தாது என உச்சநீதிமன்றம் குறிப்பிடப்பட்டுள்ளது என அவர் கூறினார்.


புத்ராஜெயா,

இரட்டை குடியுரிமையை மலேசியா அங்கீகரிக்கவில்லை என உள்துறை அமைச்சர் டான்ஸ்ரீ மொகிதீன் யாசின் திட்டவட்டமாகக் கூறியுள்ளார்.தாய்லாந்து பிரஜைகள் ஆயிரக் கணக்கானோர் இரட்டை குடியுரிமையைக் கொண்டுள்ளனர். அது 1980 முதல் அவர்கள் மலேசியாவிலிருந்து கட்டுப்பாடு  ஏதுமின்றி வெளியில் போய்வர அனுமதிக்கிறது என வெளியான தகவல் தொடர்பில் மொகிதீன் கருத்துரைத்தார்.

அதுபோன்ற இரட்டை குடியுரிமையைக் கொண்டிருப்பவர்கள் கூட்டரசு அரசியல் சட்டத்தில் குறிப்பிடப்பட்டுள்ளவாறு மலேசியக் குடியுரிமையை இழ ப்பார்கள் என்றார் அவர். மற்றொரு நாட்டின் குடியுரிமையைப் பெறும் மலேசியர்களின் குடியுரிமையை கூட்டரசு அரசியல் சட்டம் 24(1)இன் படி மீட்டுக்கொள்ள முடியும்.


சீ விளையாட்டுப் போட்டியில் தங்கம் வெல்வோம்.

கோலாலம்பூர், சீ விளையாட்டுப் போட்டியில் தங்கம் வெல்வோம் என்று தேசிய ஹாக்கி அணியினர் சூளுரைத்துள்ளனர்.உலக ஹாக்கிப் போட்டியின் அரையிறுதி ஆட் டங்கள் லண்டனில் நடைபெற்றன.இப்போட்டியில் களமிறங்கிய மலேசிய அணியினர் நான்காவது இடத்தை பிடித்ததுடன் உலக ஹாக்கிப் போட்டியின் இறுதியாட்டத்திற்கு முன்னேறினர். இவ்வெற்றிக்கு பின் நாடு திரும்பிய மலேசிய அணியினருக்கு கேஎல்ஐஏ விமான நிலையத்தில் உற்சாக வரவேற்பு வழங்கப்பட்டது. இந்நிகழ்விற்கு பின் தேசிய அணியின் தலைமை பயிற்றுநர் ஸ்டீபன் வான் உசேன் செய்தியாளர்களிடம் பேசினார்.உலக ஹாக்கிப் போட்டிக்கு தகுதி பெற் றது மகிழ்ச்சியை அளிக்கும் அதே வேளையில் சீ விளையாட்டுப் போட்டியில் தங்கம் வெல்ல வேண்டும் என்பது தான் எங்களின் முதன்மை நோக்கமாக உள்ளது. தேசிய ஹாக்கி அணியில் 40 விளையாட்டாளர்கள் உள்ளனர். இதில் சிறந்த வீரர்களுக்கு சீ விளையாட்டுப் போட்டியில் களமிறங்க வாய்ப்பு வழங்கப்படும். அதனால் லண்டனுக்கு சென்ற 18 வீரர்களுக்கும் மீண்டும் வாய்ப்புகள் வழங்கப்படாது. ஒரு சில வீரர்களுக்கு ஓய்வு வழங்கப்படும்.ஆக மொத்தத்தில் சீ விளையாட்டுப் போட்டியில் தங்கம் வெல்லவேண்டும் என்ற இலக்குடனேயே தேசிய அணி செயல்படும் என்று ஸ்டீபன் கூறினார்.


கொடூர விபத்து. இளைஞர் தலை நசுங்கிப் பலியானார்!

கொள்கலன் லோரியும் இரண்டு மோட்டார் சைக்கிள்கள் மோதிக் கொண்ட கோர சாலை விபத்தில் இளைஞர் தலை நசுங்கி சம்பவம் நிகழ்ந்த இடத்திலேயே மரணம் அடைந்ததாக தெரிவிக்கப்பட்டது. நேற்று காலை 8.10 மணியளவில், சிரம்பான், ஜாலான் எல்பிஜே காடோங் கேஎல்ஐஏ விமான நிலையம் செல்லும் சாலையில் ஒரு கொள்கலன் லோரியும் இரு மோட்டார் சைக்கிள்கள் விபத்துக்குள்ளானதாக மாவட்ட போலீஸ் பேச்சாளர் விளக்கினார். இந்த சாலை விபத்து சம்பவத்தில் மோட்டார் சைக்கிள் ஓட்டி வந்த 22 வயது மலாய்க்கார இளைஞர் சாலை நடுவே தூக்கி வீசப்பட்டு தலையில் கடுமையான காயங்களுடன் பலியானதுடன் கவிழ்ந்த கொள்கலன் லோரியின் இடுகையில் இருகால்கள் சிக்கிய 33 வயது இந்திய ஆடவர் வெளியேற முடியாமல் போராடியதாக தெரிவிக்கப்பட்டது. தகவல் கிடைத்ததும் விரைந்து வந்த தீயணைப்புப் படையினர் லோரி டிரைவரை மீட்டு சிகிச்சைக்கு சிரம்பான் துவாங்கு ஜப்பார் மருத்துவமனைக்கு கொண்டு செல்லப்பட்டது. கட்டுப்பாட்டை இழந்து கொள்கலன் லோரியில் மோதிய விபத்தில் மற்றொரு மோட்டார் சைக்கிள் ஓட்டியும் அவரது பின்னால் அமர்ந்து வந்த நபரும் சொற்ப காயங்களுடன் உயிர் தப்பியதாக போலீஸ் பேச்சாளர் மேலும் கூறினார்.


சென்னையில் வைகோ கைது!

சென்னை நுங்கம்பாக்கத்தில் அமைந்துள்ள இலங்கைத் தூதரகத்தை முற்றுகையிட முயன்ற வைகோ உள்பட, ம.தி.மு.க-வினரை காவல்துறையினர் கைதுசெய்தனர். ஜெனிவாவில், மார்ச் 22-ம் தேதி ஐக்கிய நாடுகள் சபையின் மனித உரிமைகள் பாதுகாப்புக் கூட்டம் நடைபெற உள்ளது. 2009-ம் ஆண்டு, இலங்கையில் நடைபெற்ற போர் குறித்து விசாரணை அறிக்கை சமர்ப்பிக்க, அந்நாட்டு அரசு மேலும் 18 மாத காலம் அவகாசம் கேட்க உள்ளது. இதனை அமெரிக்கா, பிரிட்டன் உள்ளிட்ட நாடுகள் ஆதரிக்கும் என்று தெரிகிறது. ஏற்கெனவே, இலங்கையில் நடைபெற்ற போர் குறித்து சர்வதேச விசாரணை கோரி வந்ததை இலங்கை மறுத்துவரும் நிலையில், தற்போது உள்நாட்டு விசாரணையையும் தாமதப்படுத்திவருகிறது. இதைக் கண்டித்து, வைகோ சார்பில் சென்னை வள்ளுவர் கோட்டம் அருகே இன்று கண்டன ஆர்பாட்டம் நடைபெற்றது. அப்போது பேசிய வைகோ, 'ஜெனிவாவில் நடைபெற உள்ள ஐ.நா மாநாட்டில், இலங்கை அரசுக்கு ஆதரவாகவோ அல்லது நடுநிலையாகவோ செயல்படக்கூடாது. இலங்கை அரசுக்கு எதிராக இந்தியா வாக்களிக்க வேண்டும்' என்று தெரிவித்தார். இதைத் தொடர்ந்து, நுங்கம்பாக்கத்தில் அமைந்துள்ள இலங்கைத் தூதரகத்தை முற்றுகையிட முயன்ற வைகோ உள்பட, ம.தி.மு.க-வினரை காவல் துறையினர் கைதுசெய்தனர்.


ரபேல்.. மத்திய அரசுக்கு பெரும் அடி.. கத்தி போல் தொங்கும் புதிய ஆதாரங்கள்..

டெல்லி:

ரபேல் வழக்கில் புதிய திருப்பமாக மத்திய அரசுக்கு எதிராக உச்ச நீதிமன்றம் உத்தரவு பிறப்பித்து இருக்கிறது. இதனால் இந்த வழக்கு புதிய ஆதாரங்க ளின் அடிப்படையில்தான் இனி நகரும் என்பது குறிப்பிடத்தக்கது. ரபேல் வழக்கில் எந்த விதமான முறைகேடும் நடந்தது போல தெரிய வில்லை, அதனால் இதை விசாரிக்க முடியாது என்று உச்ச நீதிமன்றம் கடந்த வருடம் கூறியது. அவ்வளவுதான் ரபேல் வழக்கு முடிந்துவிட்டது என்று எல்லோரும் நினைத்தார்கள்.

ஆனால் அதன்பின் நடந்தது எல்லாம் போபர்ஸ் கால வரலாறு. யாரும் நினைக்காத ஒரு நாளில்தான் தி இந்து நாளிதழில் மூத்த பத்திரிக்கையாளர் என்.ராம் ஒரு கட்டுரையை எழுதி இருந்தார். இந்த கட்டுரை வெறும் வார்த்தை ஜாலங்கள், குற்றச்சாட்டுகள், தகவல்கள் போல இல்லாமல் ஆதாரங்களு டன் இருந்தது. பாதுகாப்பு அமைச்சகத்திடம் இருந்து கசிந்த ஆதாரங்களை இவர் வெளிட்டு கட்டுரை எழுதி இருந்தார். மிக முக்கியமாக பிரதமர் மோடியின் அலுவலகத்தை இவர் நேரடியாக தனது ஆதாரங்கள் மூலம் குற்றஞ்சாட்டி இருந்தார்.

அதன்பின் சரியாக ரபேல் வழக்கில் மறு சீராய்வு மனுக்கள் மீதான விசாரணை வந்தது. எல்லோரும் எதிர்பார்த்தது போலவே, மத்திய அரசுக்கு எதிராக இந்த கசிந்த ஆதாரங்கள் தாக்கல் செய்யப்பட்டது. ஆனால் மத்திய அரசு இதை கடுமையாக எதிர்த்தது. மாறாக இந்த ஆதாரங்களை தற்போது உச்ச நீதி மன்றம் விசாரணைக்கு ஏற்றுக்கொண்டுள்ளது. ரபேல் வழக்கில் இதுவரை தி இந்து மூலம் பத்திரிக்கையாளர் என்.ராம் வெளியிட்ட ஆதாரங்கள் இவைதான்.

ரபேல் ஒப்பந்தத்தில் பிரதமர் அலுவலகம் தனியாக பேச்சுவார்த்தை நடத்தியது.

ரபேல் ஒப்பந்தத்தில் இந்திய ஒப்பந்த குழுவின் பேச்சுவார்த்தை மட்டுப்படுத்தப்பட்டது.

பிரதமர் அலுவலகத்தின் பேச்சுவார்த்தைக்கு இந்திய குழுவே எதிர்ப்பு தெரிவித்தது.

ரிலையன்ஸ் நிறுவனத்திற்காக ஒப்பந்த விதிகளை தளர்த்தியது.

முறைகேடாக ரிலையன்ஸ் நிறுவனம் ஒப்பந்தத்தில் சேர்க்கப்பட்டது.

ரபேல் ஒப்பந்தத்தில் இந்திய அரசுக்கு, பிரான்ஸ் அரசு எந்த விதமான வங்கி உத்தரவாதமும் அளிக்கவில்லை. இதனால் ரபேல் ஒப்பந்தத்தில் திட்டமிடப்பத்தை விட இந்தியாவிற்கு அதிக செலவு ஏற்பட்டு உள்ளது என்பது குறித்த ஆதாரம்.

சிஏஜி அறிக்கையில் தவறான தகவல்கள் உள்ளது குறித்த ஆதாரம்.

மிக முக்கியமாக உச்ச நீதிமன்றத்தில் மத்திய அரசு உண்மைகளை மறைத்தது.

இந்த வழக்கு தற்போதுதான் சூடுபிடிக்க தொடங்கி இருக்கிறது. சென்ற வருடம் முழுக்க மத்திய அரசுக்கு சாதகமாக இருந்த வழக்கு தற்போது மொத்த மாக அப்படியே தடம் மாறி உள்ளது. இனி முழுக்க முழுக்க மத்திய அரசுக்கு எதிரான இத்தனை ஆதாரங்களும் இந்த வழக்கில் விசாரணை செய்யப்பட இருக்கிறது.

இந்த திடீர் உத்தரவு மத்திய அரசுக்கு பல வகையில் பின்னடைவை ஏற்படுத்தும். இந்த புதிய ஆதாரங்களின்படி பிரதமர் அலுவலகம் நேரடியாக குற்ற ஞ்சாட்டப்பட்டு இருக்கிறது. அவர்களிடம் இதனால் விளக்கம் கேட்கப்படும். பிரதமர் அலுவலகம் மறைமுக பேச்சுவார்த்தை நடத்தியது புதிய ஆதா ரத்தில் அம்பலம் ஆகி உள்ளது. பாதுகாப்பு துறை அமைச்சகம் உச்ச நீதிமன்றத்தில் பொய் சொல்லி உண்மைகளை மறைத்து இருக்கிறது.பொய்யான கணக்குகளை காட்டியதால், இதில் சிஏஜியும் சிக்கும் நிலையில் இருக்கிறது.

இந்த வழக்கில் புதிய ஆதாரங்களின் அடிப்படையில் மீண்டும் முதலில் இருந்து உச்ச நீதிமன்றம் விசாரிக்கும். இதில் கவனிக்க வேண்டிய விஷயம் என்னவென்றால் மத்திய அரசு இந்த ஆவணங்களை திருடிவிட்டார்கள் என்று கூறி இருக்கிறது. அதனால் இந்த ஆவணங்கள் உண்மைதான் என்பதை மத்திய அரசே ஒப்புக்கொண்டு இருக்கிறது. அதனால் அதன் அடிப்படையிலேயே இனி விசாரணை நடக்கும் என்பதும் குறிப்பிடத்தக்கது.


ஆட்சி மாறினால் அதிமுக என்ன ஆகும்?

கடந்த சில நாட்களாகவே இந்திய முழுவதும் தேர்தலுக்கு பிந்தைய கருத்துக்கணிப்பு விவாதங்களும்,சர்ச்சைகளும் அரசியல் பார்வையாளர்கள் மத்தி யிலும்,பொது மக்கள் மத்தியிலும் எழுப்பியுள்ளது. தேர்தலுக்கு பிந்தைய கணிப்பில் மத்தியில் பாஜக அணிக்கும், மாநிலத்தில் திமுக அணிக்கும் வெற்றி வாய்ப்பு உள்ளதாக கூறப்படுகிறது.இந்த நிலையில் உளவுத்துறை மூலம் வந்த ரிப்போர்ட்டில் தொங்கு பாராளுமன்றம் அமைவதற்கு வாய்ப்பு அதிகமாக உள்ளது என்று தகவல் சொல்லப்படுகிறது. மேலும்  மத்தியில் காங்கிரஸ் ஆட்சி அமையும் சூழல் உருவானால், மாநிலத்தில் அதிமுக ஆட்சி பெரும்பான்மையை நிரூபிக்க வேண்டிய சூழலுக்கு போகும்.

ஒரு வேளை அதிமுக ஆட்சி  கவிழ்ந்தால் இப்போது இருக்கும் பெரும்பாலான ஆளும் கட்சி அமைச்சர்கள் மீது உள்ள ஊழல் வழக்குகளால் சிறைக்கு செல்வார்கள் என்று அரசியல் வட்டாரங்கள் தெரிவிக்கின்றன.ஆட்சி மாறினால் அதிமுகவில் இருக்கும் அதிருப்தி நிர்வாகிகள் வேறு கட்சிக்கு செல்ல இருப்பதாகவும் தகவல் வருகிறது. இடைத்தேர்தல் கருத்துக்கணிப்பிலும் திமுக அணியே வெற்றிபெறும் என்று வந்துள்ளதால் ஆட்சி மாற்றம் வருமா என்றும் கேள்வி எழுப்பியுள்ளார்கள். தினகரனின் அமமுக கட்சி இந்த இடைத்தேர்தலில் மூன்று இடங்களுக்கு மேல் வெற்றிபெற்றால் முதல்வரை தீர்மானிக்கும் கட்சியாக மாறும் என்றும் அரசியல் வட்டாரங்கள் தெரிவிக்கின்றனர்.


நியூசிலாந்து துப்பாக்கிச் சூடு: வருத்தம் தெரிவித்தார் பிரதமர்

கோலாலம்பூர்,

கிறிஸ்ட்சர்ச்சில் நேற்று நிகழ்ந்த பயங்கரவாத  தாக்குதல் தொடர்பில் பிரதமர் துன் டாக்டர் மகாதீர் முகமட் நேற்று ஆழ்ந்த வருத்தம் தெரிவித்தார். வெள்ளிக்கிழமை தொழுகையின் போது நடத்தப்பட்ட இந்த தாக்குதலில் 49  பேர் உயிரிழந்ததுடன் 20 பேர் காயம் அடைந்தனர். நியூசிலாந்து அரசாங்கம் குற்றவாளிகளை நீதியின் முன் நிறுத்தும் என தாம் நம்புவதாக டாக்டர் மகாதீர் நேற்று ஓர் அறிக்கையில் குறிப்பிட்டார். ‘கிறிஸ்ட்சர்ச்சில் நிகழ்ந்த இந்த சம்பவம் குறித்து பெரும் வருத்தமடைகிறேன்.

Read More: Malasyia Nanban Tamil Daily on 16.3.2019


நாட்டைக் கொள்ளையடித்தவர்கள் பதில் சொல்லும் காலம் வரும்..’: மோடி எச்சரிக்கை!

கறுப்புப் பணம் மூலம் நாட்டைக் கொள்ளையடித்தவர்கள் பதில் சொல்ல வேண்டிய காலம் வந்துவிட்டதாக பிரதமர் மோடி எச்சரிக்கை விடுத்துள்ளார். டெல்லியில் நடைபெற்ற சார்டர்ட் அக்கவுன்டன்ட் நிறுவன விழாவில் பிரதமர் மோடி கலந்துகொண்டு ஜிஎஸ்டி குறித்தும், கறுப்புப்பண விவகாரம் குறித் தும் பேசினார். விழாவில் மோடி பேசுகையில், ‘நாட்டில் புதிதாக அறிமுகப்படுத்தப்பட்டிருக்கும் ஜிஎஸ்டி வரிக்கு ஆதரவு அளித்தமைக்கு அனைவருக்கும் நன்றி. நாட்டை ஊழலிலிருந்து மீட்டு முன்னேற்றப் பாதையில் கொண்டு செல்ல முயற்சிக்கிறோம். அதற்கான முதல்கட்ட நடவடிக்கையாக மத்திய அர சால் பணமதிப்பு நீக்க நடவடிக்கை கொண்டு வரப்பட்டது. தற்போது, நாட்டை முற்றிலும் முன்னேற்றப் பாதையில் அழைத்துச் செல்ல வேண்டியே ஜிஎஸ்டி அறிமுகப்படுத்தப்பட்டுள்ளது’ என்றார். மேலும், கறுப்புப்பணம், ஊழல் குறித்து பேசுகையில், ‘பணமதிப்பு நீக்க நடவடிக்கையின் மூலம் கறுப்புப்பணம் குறைந்துவிட்டது. இதனால், சுவிஸ் வங் கியில் பதுக்கப்பட்டிருந்த கறுப்புப்பணம் குறைந்துள்ளது. தற்போது அறிமுகப்படுத்தப்பட்டிருக்கும் ஜிஎஸ்டி மூலம் இனி யாராலும் வரி ஏய்ப்பு செய்ய முடி யாது. வரி ஏய்ப்பு செய்து அரசை ஏமாற்றி நாட்டைக் கொள்ளையடித்தவர்கள் பதில் சொல்லும் காலம் வந்துவிட்டது’ என ஆவேசமாகப் பேசினார்.


இரு இந்திய சகோதரர்களுக்கான தூக்குத் தண்டனை!

கொலைக்குற்றத்திற்காக இரு இந்திய சகோதரர்களுக்கு நேற்று அதிகாலையில் நிறைவேற்றப்பட விருந்த தூக்குத்தண்டனை கடைசி நேரத்தில் நிறுத்தி வைக்கப்பட்டு, ஒத்திவைக்கப்பட்டுள்ளது. பொது மன்னிப்பு கோரி, நெகிரி செம்பிலான் யாங் டி பெர்துவான் பெசார் துவாங்கு முக்ரிஸ் துவாங்கு முனாவிரிடம் கடைசி நேரத்தில் மனு தாக்கல் செய்யப்பட்டதால் தண்டனை நிறைவேற்றம் ஒத்திவைக்கப்பட்டுள்ளது. சுந்தர் த/பெ பத்துமலை (வயது 40), பி. ரமேஷ் த/பெ பத்துமலை (வயது 45) ஆகிய இருவருக்கும் நேற்று வெள்ளிக்கிழமை அதிகாலை 6 மணிக்கு தூக்குத்தண்டனை நிறைவேற்றப்படும் என்று காஜாங் சிறைச்சாலை நிர்வாகம் அறிவித்து இருந்தது. இதனைத் தொடர்ந்து அவர்களின் தண்டனையை ஒத்திவைக்குமாறு தங்கள் வழக்கறிஞர் பி. உதயக்குமார் மூலமாக நெகிரி சமஸ்தானாதிபதியிடம் கடந்த வியாழக்கிழமை காலையில் முறையிட்டுள்ளனர். சமஸ் தானாதிபதிக்கு அனுப்பிவைக்கப்பட்ட மேல்முறையீட்டு மனுவின் நகல், காஜாங் சிறைச்சாலைக்கும் அனுப்பி வைக்கப்பட்டது. தண்டனை நிறைவேற்றத்தை ஒத்திவைக்குமாறு அந்த மனுவில் கேட்டுக்கொள்ளப்பட் டிருந்தது. எனினும் வியாழக்கிழமை மாலை வரையில் எந்தவொரு பதிலும் வரவில்லை.எனவே சிறைச்சாலை நிர்வாகம் நிர்ணயித்து இருந்த தேதிக்கு ஏற்ப நேற்று வெள்ளிக்கிழமை அந்த இரு சகோதரர்களின் தூக்குத் தண்டனை நிறைவேற்றப்படும் என்று அவர்களின் குடும்பத்தினர் மிகுந்த சோகத்தில் ஆழ்ந்திருந்தனர். எனினும் அந்த இரு சகோதரர்களின் தூக்குத் தண்டனை நிறைவேற்றம் நிறுத்தி வைக்கப்பட்டு இருப்பதை அவர் களின் சகோதரி உமா முத்துக்கிருஷ்ணன் மலேசிய கினியிடம் உறுதிப்படுத்தினார். நெகிரி சமஸ்தானாதிபதியிடம் பொது மன்னிப்பு கோரி தனது 70 வயது தாயாரும் தனது அண்ணனும் செய்து கொண்ட முறையீட்டினால் தண்டனை நிறைவேற்றம் ஒத்திவைக்கப்பட்டுள்ளதை காஜாங் சிறைச்சாலை அதி காரி ஒருவர் தங்களிடம் தெரியப்படுத்தியதாக உமா முத்துக்கிருஷ்ணன் தெரிவித்தார். தூக்குத் தண்டனைக்கு பதிலாக எளிய தண்டனை அல்லது ஆயுள் தண்டனை விதிக்குமாறு தாங்கள் கோரி யிருந்ததாக அவர் குறிப்பிட்டார். கடந்த 2006 ஆம் ஆண்டு பிப்ரவரி 4 ஆம் தேதி இரவு 9.30 மணிக்கும் பின் னிரவு 12.45 மணிக்கும் இடைப்பட்ட நேரத்தில் நெகிரி செம்பிலான், மம்பாவ், போர்ட்டிக்சனை நோக்கி செல் லும் ஜாலான் லாபு, 19 ஆவது கிலோமீட்டரில் கிருஷ்ணன் த/பெ ராமன் (வயது 35) என்பவரை காருக் குள்ளேயே வெட்டிக்கொன்றதாக அவ்விரு சகோதரர்கள் மீது குற்றஞ்சாட்டப்பட்டிருந்தது. போர்ட்டிக்சன், லுக்குட், தாமான் பண்டார் ஸ்பிரிங் ஹில்லை சேர்ந்த இவ்விரு சகோதரர்களும் குற்றவாளிகள் என்று உயர்நீதிமன்றம் தீர்ப்பு அளித்தது. கூட்டரசு நீதிமன்றமும் அவர்களின் தண்டனையை உறுதி செய்தது. கடந்த 10 ஆண்டு காலமாக சிறைச்சாலையில் தண்டனையை அனுபவித்து வந்ததே அந்த சகோதரர்களுக்கு வழங்கப்பட்ட பெரிய தண்டனையாகும். தாங்கள் புரிந்த குற்றத்திற்காக அவர்கள் மிகவும் வருந்துகின்றனர். மிக குறுகிய இடத்தில் இரும்புக்கம்பிக்கு பின்னால் நாள் ஒன்றுக்கு 23 மணி நேரம் அவர்கள் தண்டனையை அனுபவித்தனர். ஒரு மணி நேரம் மட்டுமே அவர்கள் இளைப்பாறுவதற்கு அனுமதிக்கப்படுகிறது. மேலும் அவர்கள் காற்றோட்டமே இல்லாத இடத்தில் அடைத்து வைக்கப்பட்டு இருப்பதால் உடல் ஆரோக்கியம் வெகுவாக பாதிக்கப்பட்டுள்ளதாக அவர்களின் கருணை மனுவில் உதயக்குமார் குறிப்பிட்டு இருந்தார்.


மாடியிலிருந்து தவறி கர்ப்பிணி பலி!

தாமான் ஸ்ரீ கெபாயான் அடுக்ககத்தின் 3ஆவது மாடியிலிருந்து தவறி விழுந்து 5 மாத கர்ப்பிணி உயிரிழந்த சம்பவம் பெரும் பரபரப்பை ஏற்படுத்தியுள்ளது. இச்சம்பவத்தில் பலியான ஜேக்லின் ரிபோட் (வயது 25) வீட்டின் பால்கனியில் துணியை உலர்த்தியபோது கால் தவறி கீழே விழுந்துள்ளார். மாலை 4.30 மணியளவில் அவர் அடுக்ககத்தின் கீழ் பகுதியில் விழுந்துள்ளதைக் கண்டு அங்குள்ளவர்கள் பாதுகாவலர்களிடம் தகவல் தெரிவித்துள்ளனர். இச்சம்பவம் குறித்து பாதுகாவலர்கள் போலீசுக்கு தெரியபடுத்தியுள்ளனர். மூன்றாவது மாடியின் பால்கனியில் துணிகளை உலத்துவதற்காக இருந்த இரும்புக் கம்பி உடைந்திருந்ததை போலீசார் அடையாளம் கண்டுள்ளனர். மேலும் அந்த இடத்தில் கருப்பு நிற பிளாஸ்டிக் நாற்காலி இருந்ததால், துணியை காய வைப்பதற்காக அம்மாது நாற்காலியின் மீது ஏறியிருக்கலாம் என சந்தேகிக்கப்படுகிறது. சுமார் 12 மீட்டர் உயரத்திலிருந்து அம்மாது கீழே விழுந்துள்ளதாக கோத்த கினபாலு மாவட்டத்தின் இடைக்கால போலீஸ் படைத் தலைவர் ஜோர்ஜ் தெரிவித்தார். அம்மாது துணியை காய வைத்தபோது இரும்புக் கம்பி அதன் பிடியிலிருந்து கழண்டுள்ளது. இதனால் பிடிமானமில்லாமல் அம்மாது கீழே விழுந்துள்ளார் என்பது முதல் கட்ட விசாரணையில் உறுதிப்படுத்தப்பட்டுள்ளது.


தனுஷின் சான்றிதழ்களில் ஏகப்பட்ட குழப்பம்.

தனுஷை தங்கள் மகன் என சொந்தம் கொண்டாடும் கதிரேசன் - மீனாட்சி தம்பதிகளுக்கு சற்றே சாதகமாக மாறத் தொடங்கியிருக்கிறது வழக்கு. காரணம் தனுஷ் சமர்ப்பித்துள்ள சான்றிதழ்களில் காணப்படும் குழப்பம். இயக்குநர் கஸ்தூரி ராஜா - விஜயலட்சுமி தம்பதிகளின் மகன் நடிகர் தனுஷ். இவருக்கு இயற்பெயர் வெங்கடேஷ்பிரபு. ஆனால் தனுஷை தங்கள் மகன் என சொந்தம் கொண்டாடுகிறார்கள் கதிரேசன் - மீனாட்சி. 'சிறுவயதில் காணாமல்போன தங்கள் மகன் கலைச்செல்வன்தான் நடிகர் தனுஷ்' என்று வாதாடும் இவர்கள், இப்போது டிஎன்ஏ டெஸ்ட் எடுக்கவும் சம் மதம் என்கிறார்கள். தங்கள் மகன் கலைச்செல்வனின் அங்க அடையாளங்கள் குறிப்பிடப்பட்ட பள்ளி மாற்றுச் சான்றிதழை, அந்தத் தம்பதியர் உயர் நீதிமன்றத்தில் தாக்கல் செய்துள்ளனர். இதைத் தொடர்ந்து தனுஷை இரு வாரங்களுக்கு முன்பு மதுரைக் கிளையில் ஆஜராக உத்தரவிட்டது நீதிமன்றம். கஸ்தூரி ராஜா - விஜயலட்சுமியுடன் நேரில் வந்தார் தனுஷ். இயற்பெயர் வெங்கடேஷ்பிரபு என்றும், இதை தனுஷ் என மாற்றியதாகவும் தனுஷ் தரப்பில் தெரிவித்தனர். ஆனால், அவருடைய பள்ளி மாற்றுச் சான் றிதழில் அங்க அடையாளங்கள் குறிப்பிடப்படவில்லை என்று கதிரேசன், மீனாட்சி தம்பதி தரப்பில் சந்தேகம் கிளப்பப்பட்டது. கதிரேசன் - மீனாட்சி அளித்த சான்றிதழில் உள்ள அங்க அடையாளங்கள், தனுஷின் உடலில் இருக்கின்றனவா என்பதைச் சரிபார்த்தார்கள். "இது பொய் வழக்கு. கஸ் தூரிராஜாவின் மகன் வெங்கடேஷ் பிரபுதான் தனுஷ். அதற்கான ஆவணங்களைச் சமர்ப்பித்துள்ளோம்.மருத்துவப் பரிசோதனை அறிக்கை, கோர்ட்டில் தாக்கல் செய்யப்படும்போது உண்மை தெரியவரும்," என்றார் கஸ்தூரிராஜா தரப்பு வழக்கறிஞர். ஆனால் கஸ்தூரிராஜாவின் பெயர் மாற்றத்திலும், சாதிச் சான்றிதழ்களிலும் பெரும் குழப்பம் உள்ளதாகக் கூறுகிறார்கள். "கஸ்தூரிராஜாவும் சரி, தனுஷை சொந்தம் கொண்டாடும் கதிரேசனும் சரி... இருவருமே பிற்படுத்தப்பட்ட வகுப்பைச் சேர்ந்தவர்கள். ஆனால் தனுஷுக்கு எஸ்சி என்று சான் றிதழ் பெற்றுள்ளனர். இது உண்மை என நிரூபணமானால் பெரும் மோசடிக் குற்றச்சாட்டுக்கு ஆளாவார்கள். அடுத்து கஸ்தூரிராஜாவின் பெயர் மாற்றம். இவரது இயற்பெயர் கிருஷ்ணமூர்த்தி. 2015-ல்தான் கெஸட்டில் கஸ்தூரி ராஜாவாக மாற்றியிருக்கிறார். ஆனால் 2003-ல் தனுஷ் எனப் பெயர் மாற்றம் செய்தபோது, தந்தை பெயர் கஸ்தூரி ராஜா எனப் போட்டிருக்கிறார். 2015-ல் அதிகாரப்பூர்வமாக மாற்றப்பட்ட பெயரை, 2003லேயே பயன்படுத்தியது எப்படி செல்லும்?" என்கிறது கதிரேசன் தரப்பு. இந்த சான்றிதழ் குழப்பம் தங்களுக்குச் சாதகமாக முடியும் என அவர்கள் பலமாக நம்புகிறார்கள். உண்மையில் இதையெல்லாம் அறிந்து சற்று பதட்டத்தில் உள்ளதாம் கஸ்தூரிராஜா தரப்பு.


விளம்பரத்தில் பெண்கள் : விஷமம் வேண்டாம்

கோலாலம்பூர், பெண்களை உணர்வுகளுக்கு அப்பாற்பட்ட ஒரு பொருளாகப் பார்க்காதீர்கள். சமுதாயத்தின் உணர்வுகளை அவர்களின் அதிகம் புரிந்து கொண்டு, அவர் களை மதிக்க தெரிந்துகொள்ளுங்கள் என்று பிரதமர் டத்தோஸ்ரீ நஜீப் துன் ரசாக் அறிவுறுத்தியுள்ளார். ஷெல் பெட்ரோல் நிறுவனத்தின் விளம்பரத்தில் இடம்பெற்றிருந்த ஒரு பெண்ணிடம் தகாத முறையில் சிலர் நடந்து கொண்ட சம்பவம் குறித்து பிரதமர் நஜீப் தனது அகப்பக்கத்தில் இக்கருத்துகளை பதிவேற்றம் செய்திருந்தார். குறிப்பிட்ட அந்த விளம்பரத்தில் வரும் அப்பெண்ணின் கட்-அவுட்டைப் பயன் படுத்தி, முத்தமிடுவது போன்ற பல்வேறு விஷமத்தனத்துடன் நிழற்படங்கள் சமூக ஊடங்களில் அண்மையில் பதிவேற்றம் செய்யப் பட்டன. சிலர் இதனை நகைச்சுவைக்காக செய்திருக்கின்றனர். ஆனால், அவர்களின் செயல்களில் அநாகரீகங்கள் வெட்ட வெளிச்சமாகியுள்ளன. அது ஒரு பெண் ணின் விளம்பரப் போஸ்டர் தான் என்றாலும், அவர்களின் செய்கைகள், வெட்கப்படக் கூடியதாகவும் ஏமாற்றம் அளிப்பதாகவும் இருந்தன. நமது கலாச்சாரத்திற்கும் மரபு களுக்கும் முரணானதாக இருந் தன என்று பிரதமர் சுட்டிக்காட்டி னார். இப்படிப்பட்ட செயல்கள் நடந்திருக்கவே கூடாது. பெண்களுக்கு எதிராக வெகுசிலர் செய்த அவமதிப்பான, மரியாதைக் குறைவான செயல். நமது தாய்மார்களாக, மனைவியாக, பிள்ளைகளாக சகோ தரி களாகத் திகழும் பெண் சமுதாயத்திற்கு வசதியான, பாதுகாப்பான சூழலை உருவாக்கித் தருவதற்கு நாமே பொறுப்பாக இருக்க வேண்டும் என்று அவர் சொன்னார்.


பேஸ்புக் மூலம் 8 மாத குழந்தையுடன் சேர்ந்த தாய்!

நைஸ்,ஜூலை 20- பிரான்சின் நைஸ் நகரில் லோரியை செலுத்தி நபர் ஒருவர் தாக்குதல் நடத்தியதில் 84 பேர் கொல்லப்பட்டனர். இந்த தாக்குதலின் போது சிதறி ஓடியதில் தியாவா பேனர் என்ற பெண் தனது 8 மாத குழந்தையை தவற விட்டுள்ளார். இதையடுத்து தனது குழந்தையின் புகைப்படத்தை முகநூல் பக்கத்தில் பதிவேற்றம் செய்து, என் குழந்தை காணவில்லை, நைஸ் நகர மக்கள் யாராவது பார்த்தால் என்னை தொடர்பு கொள்ளுங்கள் என பதிவு செய்துள்ளார். இதையடுத்து இந்த பதிவு 21 ஆயிரம் முறைக்கு மேல் பகிரப்பட்டது, குழந்தை சிறிது நேரத்திலே கிடைத்துவிட்டது. பின்பு குழந்தை கிடைத்ததையும் பதிவு செய்துள்ளார்.


பி.கே.ஆர்-பாஸ் உறவு முறிந்தது

பி.கே.ஆர் உடனான தனது அரசியல் தொடர்புகளை பாஸ் கட்சி துண்டித்துக் கொண்டுள்ளது. நேற்று நடைபெற்ற பாஸ் கட்சியின் 63-ஆவது பேராளர் மாநாட்டில் இது சம்பந்தமான தீர்மானத்தை அது நிறைவேற்றியது. கட்சியின் 21 தொகுதிகள், டேவான் உலாமா, பாஸ் இளைஞர் அணி ஆகியன கூட்டாக பரிந்துரைத்த அத்தீர்மானம் அதிகப் பெரும்பான்மையில் ஏகமனதாக அங்கீகரிக்கப்பட்டது. இதை தொடர்ந்து, அனைத்து பி.கே.ஆர். தொகுதிகளிலும் பாஸ் அதன் வேட்பாளரை நிறுத்துவதற்கு அனுமதி கோரி பாஸ் தலைமைத்துவத்தை வலி யுறுத்திய தீர்மானம் ஒன்றும் அக்கூட்டத்தில் நிறைவேற்றப்பட்டது.நாட்டின் 14-ஆவது பொதுத்தேர்தலுக்குள் இரு கட்சிகளுக்கும் இடையே எந்தவித புரிந்துணர்வும் காணப்படவில்லையெனில் இத்தீர்மானம் அனைத்து நிலையிலும் அமல்படுத்தப்படும் எனவும் அறிவிக்கப்பட்டுள்ளது. 2013 பொதுத்தேர்தலில் நாடு முழுவதும் 99 நாடாளுமன்றத் தொகுதிகளிலும், 172 சட்டமன்றத் தொகுதிகளிலும் பி.கே.ஆர் போட்டியிட்டது. சொன்ன சொல்லை காப்பாற்ற வேண்டும் என்ற விசுவாசத்திற்கு இஸ்லாம் மிகப்பெரிய முக்கியத்துவத்தை அளிப்பதாக மலாக்கா பாஸ் டேவான் உலாமா தலைவர் சுல்கிப்ளிஇஸ்மாயில் கூறினார்.


திமுக தலைமைச் செயற்குழு அவசரக் கூட்டம் - க.அன்பழகன் அறிவிப்பு

திமுக தலைமைச் செயற்குழு அவசரக் கூட்டம் செவ்வாய்க்கிழமை நடைபெற உள்ளதாக திமுக பொதுச்செயலாளர் க.அன்பழகன் அறிவித்துள்ளார்.
இதுதொடர்பாக அவர் வெளியிட்டுள்ள அறிவிப்பில்,
திமுக செயல் தலைவர் மு.க.ஸ்டாலின் தலைமையில் திமுக தலைமைச் செயற்குழு அவசரக் கூட்டம் 14.08.2018 செவ்வாய்க்கிழமை காலை 10 மணி அளவில், சென்னை கலைஞர் அரங்கில் நடைபெறும். அதுபோது தலைமைச் செயற்குழு உறுப்பினர்கள் அனைவரும் தவறாது கலந்து கொள்ளுமாறு கேட்டுக்கொள்கிறேன் என்று கூறியுள்ளார்.

முன்னதாக தி.மு.க. பொதுச் செயலாளர் பேராசிரியர் க.அன்பழகனை இன்று காலை மு.க ஸ்டாலின் சந்தித்தார். இந்த சந்திப்பின்போது தி.மு.க. பொது குழு, மாநில சுயாட்சி மாநாடு உள்ளிட்டவை குறித்து ஆலோசனை நடத்தப்பட்டதாக தெரிகிறது. ஸ்டாலினுடன் தி.மு.க. முதன்மைச் செயலாளர் துரை முருகன், ஆ.ராசா, பொன்முடி ஆகியோர் சென்றனர். இந்த ஆலோசனைக்குப் பின்னர் திமுக தலைமைச் செயற்குழு அவசரக் கூட்டம் செவ்வாய்க்கிழமை நடைபெற உள்ளதாக அறிவிக்கப்பட்டுள்ளது.


சந்திரபாபு நாயுடுக்கு பிணையில்லா வாரண்ட்...

கடந்த 2010 ஆம் ஆண்டு மஹாராஷ்ட்டிரத்திலுள்ள பாப்லி ஆற்றின் மீது மஹாராஷ்ட்டிரா அரசு அணை கட்ட முடிவு செய்தது. இதற்கு எதிர்ப்பு தெரி விக்கும் வகையில் தெலுங்கு தேசம் கட்சியை சேர்ந்த சந்திர பாபு நாயுடு மற்றும் அவருடன் சேர்ந்த முப்பதுக்கும் மேற்பட்டோர் அணையை முற்றுகை யிட போவதாக அறிவித்திருந்தார்.

இதனையடுத்து, அப்பகுதியில் மஹாராஷ்ட்டிரா அரசு 144தடை உத்தரவு பிறப்பித்தது. அவ்வாறு இருந்தபோதிலும் சந்திரபாபு நாயுடு முற்றுகையிட்டு கைது செய்யப்பட்டார் பின்னர், ஜாமீனில் விடுவிக்கப்பட்டார்.

இந்த வழக்கு துர்ஹமபாத் நீதிமன்றத்தில் நடைபெற்று வந்தது. நீதிமன்றம் பல முறை சந்திரபாபு நாயுடு ஆஜராக சம்மன் அனுப்பியது. அவர் ஆஜரா காததால் சந்திரபாபு நாயுடு உள்பட 16 பேருக்கு நீதிபதி பிணையில்லா வாரண்ட்டை பிறப்பித்துள்ளார்.


25 ஆண்டுகளாகப் பயன்படுத்தி வந்த முதன்மைச் சாலை இடிந்து விழுந்து 5 மாதங்கள் ஆகியும் யாரும் கவனிக்காத அவலம்.

(பார்த்திபன் நாகராஜன் / தி.க. காளிதாசன்)

பெஸ்தாரி ஜெயா,

கோலசிலாங்கூர், பெஸ்தாரி ஜெயா சுற்றுவட்டாரத்தில் அமைந்துள்ள புக்கிட் தாகார் தோட்டம் டிவிஷன் 4-ஐச் சேர்ந்த சுமார் 40 குடும்பங்கள் கடந்த 25 ஆண்டுகளாகப் பயன்படுத்தி வந்த முதன்மைச் சாலை இடிந்து விழுந்து 5 மாதங்கள் ஆகிவிட்ட நிலையில், தங்களுக்கு உதவுவதற்கு இதுவரை யாரும் முன்வராததன் தொடர்பில் அவர்கள் தங்கள் ஆதங்கத்தை வெளிப்படுத்தியுள்ளனர்.

Read More: Malaysia Nanban Tamil Daily on 6.2.2018


பா.ஜ.க தான் தமிழ்நாடு அரசை இயக்குகிறது’ : ராகுல் காந்தி ஆவேசம்

நாடு முழுவதும் உள்ள எதிர்க் கட்சிகள் ஒன்று சேர்ந்து பா.ஜ.க மற்றும் ஆர்.எஸ்.எஸை வீழ்த்துவோம் என்று காங்கிரஸ் துணைத் தலைவர் ராகுல் காந்தி தெரிவித்துள்ளார். சென்னை ராயப்பேட்டையில் உள்ள காங்கிரஸ் தலைமை அலுவலகமான சத்தியமூர்த்தி பவனுக்கு ராகுல் காந்தி சென்றார். அங்கு அவர், தமிழக அர சியல் சூழல் குறித்து காங்கிரஸ் நிர்வாகிகளுடன் கலந்து ஆலோசனை செய்தார். அதன்பின்னர் செய்தியாளர்களிடம் பேசிய ராகுல் காந்தி, 'ஆர்.எஸ்.எஸ் மற்றும் பா.ஜ.க ஒரே கருத்தாக்கத்தை நாடு முழுவதும் திணிக்க முயற்சி செய்கிறார்கள். இந்தியா பல்வேறு கலாசாரத்தைக் கொண்ட நாடு. இந்தியாவில் உள்ள ஒவ்வொரு இனத்தைச் சேர்ந்த மக்களும் தனக்கென உணவு, கலாசாரத்தைக் கொண்டு உள்ளனர். தங்களது மொழியில் சிந்திக் கின்றனர். தமிழர்கள் தமிழ் மொழியில் உணர்ச்சிகளை வெளிப்படுத்துகின்றனர். அதுதான் இந்தியாவின் பலம். அது இந்தியாவை பலவீனப்படுத்தாது. எதிர்க் கட்சிகள் ஒருமித்த கருத்துகளை கொண்டுள்ளது. எதிர்க்கட்சிகள் ஒன்றிணைந்து பா.ஜ.க மற்றும் ஆர்.எஸ்.எஸை வீழ்த்துவோம். ஒற்றைக் கலாச் சாரம் சார்ந்த பா.ஜ.கவின் செயல்பாடுகளை மக்களால் ஏற்றுக் கொள்ளமுடியவில்லை. எதிர்க் கட்சிகள் ஒன்று சேர்ந்து ஆர்.எஸ்.எஸ்க்கு எதிராக சண்டையிடப் போகிறோம். பா.ஜ.க தான் தமிழ்நாடு அரசை இயக்குகிறது. காங்கிரஸ் உள்பட எதிர்கட்சிகள் யாரும் இந்தியாவில் இருக்கக் கூடாது என்று பா.ஜ.க விரும்புகிறது. ஆர்.எஸ்.எஸ். கொள்கைக்கு எதிராக யாரும் கருத்துகளை வெளிப் படுத்தக் கூடாது என்று பா.ஜ.க நினைக்கிறது' என்று குற்றம் சாட்டினார்.


அமெரிக்காவில் திடீர் வெள்ளம்

வாஷிங்டன்,

அமெரிக்காவில் நெப்ராஸ்கா மாநிலத்தில் வெள்ளத்தில் அடித்துச் செல்லப்பட்டு 2 பேர் பலியானதாக தகவல்கள் தெரிவிக்கின்றன. அமெரிக்காவின் மத்திய மேற்கு மாகாணங்களான நெப்ராஸ்கா, ஐயோவா, விஸ்கொன்சின், மிசூரி, மினசோட்டா மற்றும் தெற்கு டகோட்டாவில் பனிக்காலத்துக்கு பிந்தைய திடீர் புயலால் பேய் மழை கொட்டித் தீர்த்தது. அத்துடன் உறைபனியும் உருகியதால் மேற்கூறிய மாகாணங்களில் உள்ள ஆறுகள், சிற்றோ டைகள் உள்ளிட்ட நீர்நிலைகளில் பெரும் வெள்ளப் பெருக்கு ஏற்பட்டுள்ளது.

ஊர்களுக்குள் வெள்ளம் கரைபுரண்டோடுகிறது. நூற்றுக்கணக்கான வீடுகள் வெள்ளத்தில் மூழ்கியதால் மக்கள் பாதுகாப்பான இடங்களுக்கு இடம் பெயர்ந்துள்ளனர். சாலைகளை வெள்ளம் சூழ்ந்திருப்பதால், போக்குவரத்து பாதிக்கப்பட்டிருக்கிறது. நெப்ராஸ்கா மாநிலத்தில், வெள்ளத்தில் அடித்துச்செ ல்லப்பட்டு 2 பேர் பலியானதாகத் தகவல்கள் தெரிவிக்கின்றன. மேலும் 2 பேர் மாயமாகி உள்ளனர். அவர்களின் கதி என்ன என்பது தெரியவில்லை


யூபிஎஸ்ஆர் தேர்வில் 8 ஏ, 7 ஏ பெற்ற  தமிழ்ப்பள்ளி மாணவர்களுக்கான பாராட்டு விழா !

2016ஆம் ஆண்டு யூபிஎஸ்ஆர் தேர்வில் 8 ஏ, 7 ஏ பெற்ற கெடா - பினாங்கு மாநில தமிழ்ப்பள்ளி மாணவர் களுக்கான பாராட்டு விழா 29-4-2017 அன்று பினாங்கு கொம்தார் கட்டடத்தில் ஆடிட்டோரியம் ஏ, லெவல் 5, நடைபெறவுள்ளது. இந்நிகழ்வு பினாங்கு என்ட்ரிகோஸ் நிறுவன ஆதரவில் நடைபெறும். காலை 10.30 மணி முதல் பிற்பகல் 2.00 மணி வரை நடைபெறும் இந்நிகழ்வில் கெடாவிலும் பினாங்கிலும் 2016ஆம் ஆண்டு யூபிஎஸ்ஆர் தேர்வில் 8ஏ, 7ஏ பெற்ற மாணவர்கள் அனை வரும் கலந்து கொள்ளலாம். நிகழ்ச்சிக்கு வரும் மாண வர்கள் தேர்வு சான்றிதழை உடன் கொண்டு வருமாறு கேட்டுக் கொள்கிறோம்.மாணவர்கள் அனைவரும் தங்கள் பெற்றோருடன் காலை 10.00 மணிக்குள் கொம்தார் கட்டடத்திற்கு வருமாறு கேட்டுக் கொள்ளப்படு கின்றனர். நிகழ்வுக்கு மலேசிய நண்பனின் நிர்வாக இயக்குநர் டத்தோ ஷாபி ஜமான் தலைமை ஏற்பார். எண்ட்ரிகோஸ் உரிமையாளர் எஸ்.கே.சுந்தரம் சிறப்புரை யாற்றுவார். மேலும் விவரமறிய: மலேசிய நண்பன் அலுவல கத்துடன் 03-62515981 கு.ச.இராமசாமியுடன் தொடர்பு கொள்ளலாம்.


தமிழகம் முழுவதும் ரயில் மறியல் போராட்டம் ரயில்கள் நிறுத்தம், தி.மு.க தொண்டர்கள் கைது

சென்னை

காவிரி மேலாண்மை வாரியம் அமைக்கக்கோரி தமிழகம் முழுவதும் போராட்டங்கள் நடைபெற்று வருகின்றன. போராட்டம் காரணமாக பல இடங்களில் ரயில்கள் மறிக்கப்பட்டுள்ளன.திருநெல்வேலி தாமிரபரணி ஆற்று ரயில் பாலத்தில் ரயில் மறியல் போராட்டம் நடைபெறுகிறது. இதே போன்று கடலூர் மாவட்டம் சிதம்பரம் அருகே கிள்ளை ரயில் நிலையத்தில் மயிலாடுதுறை - விழுப்புரம் பயணிகள் ரயிலை மறித்து போராட்டம் நடத்தப்பட்டு வருகிறது.

மறியலில் ஈடுபட்ட திமுக, காங்., விவசாயிகள் உள்ளிட்ட 250 பேரை போலீசார் கைது செய்துள்ளனர்.

இதேபோல் திருச்சி - லால்குடி ரயில் நிலையத்தில் மதுரை - சென்னை ரயிலை மறித்து போராட்டத்தில் ஈடுபட்ட திமுக.,வினர் 100க்கும் மேற்பட்டோர் கைது செய்யப்பட்டனர்.

அரியலூர் மாவட்டம் செந்துறை அருகே மாத்தூரில் கடலூர்-திருச்சி பயணிகள் ரயிலை மறித்து திமுக.,வினர் போராட்டத்தில் ஈடுபட்டனர். இதனிடையே சென்னை பூங்கா நகர் ரயில் நிலையத்தில் மார்க்சிஸ்ட் கட்சியினர் மறியலில் ஈடுபட்டனர்.

மார்க்சிஸ்ட் கட்சியினர் மறியலால் புறநகர் ரயில் உட்பட 3 ரயில்கள் நடுவழியில் நிறுத்தப்பட்டன. இதேபோல் கோவையிலும் திமுக உள்ளிட்ட எதிர்க்கட்சிகள் ரயில் மறியல் போராட்டத்தில் ஈடுபட்டுள்ளன. இதனால் தமிழகத்தின் பல பகுதிகளில் ரயில் சேவை கடுமையாக பாதிக்கப்பட்டுள்ளது.

திருவள்ளூர்: திருத்தணி- சென்னை செல்லும் மின்சார ரயிலை மறித்து திமுக கூட்டணி கட்சியினர் மறியலில் ஈடுபட்டனர்.

திருச்சி: திருவெறும்பூரில், திமுக எம்.எல்.ஏ அன்பில் மகேஷ் பொய்யாமொழி தலைமையில் திமுகவினர் ரெயில் மறியல் போராட்ட்டத்தில் ஈடுபட்டனர்.

திருவள்ளுர் : பொன்னேரி ரயில் நிலையத்தில் 500-க்கும் மேற்பட்ட திமுகவினர் மறியல் போராட்ட நடத்தினர்.

தஞ்சைரயில் நிலையத்தில் மார்க்சிஸ்ட் கம்யூ. கட்சியினர் ரயில் மறியலில் ஈடுபட்டனர்.தஞ்சை ரயில் நிலையத்தில் மார்க்சிஸ்ட் கம்யூ. கட்சியினர் ரயில் மறியலில் ஈடுபட்டனர்.

திருவண்ணாமலை ரயில் நிலையத்தில், தண்டவாளத்தில் அமர்ந்து திமுகவினர் ரயில் மறியல் செய்தனர்.வாணியம்பாடி ரயில் நிலையத்தில், சென்னையிலிருந்து பெங்களூரு சென்ற டபுள் டக்கர் ரயிலை மறித்து காங்கிரஸ்  உள்ளிட்ட கட்சியினர் போராட்டத்தில் ஈடுபட்டனர்.

மதுரை ரயில் நிலையத்தில், மறியல் போராட்டத்தில் ஈடுபட முயன்ற போராட்டக்காரர்களுக்கும் போலீசாருக்கும் இடையே தள்ளுமுள்ளு ஏற்பட்டது. போலீசாரின் பாதுகாப்பையும் மீறி போராட்டக்காரர்கள் ரயில் நிலையத்திற்குள் புகுந்து போராட்டம் நடத்தியதால் பரபரப்பு ஏற்பட்டது.திருச்சி : புள்ள ம்பாடி ரயில் நிலையத்தில், சென்னையிலிருந்து திருச்சி சென்ற வைகை எக்ஸ்பிரஸ் ரயிலை மறித்து விவசாய சங்கத்தினர் போராட்டம் நடத்தினர்.


மலேசிய குடும்பத்திற்காக (Keluarga Malaysia) இதோ 5ஜி (5G) வந்துள்ளது

டத்தோஸ்ரீ இஸ்மாயில் சப்ரி பின் யாக்கோப், மலேசிய பிரதமர்

மலேசியா ஒரு உயர் வருவாய் மற்றும் உயர் தொழில்நுட்ப நாடாக உருவாவதற்கு, நாம் புதிய தொழில்நுட்பத்தைப் பயன்படுத்துவதை ஏற்றுக்கொண்டு, நமக்கான தொழில்நுட்பத்தை உருவாக்கவும் மேம்படுத்தவும் பாடுபட வேண்டும்.

டான்ஸ்ரீ டத்தோஸ்ரீ பங்லிமா ஹாஜி அனுவார் பின் மூசா, தகவல் தொடர்பு மற்றும் பல்லூடக அமைச்சர்

முதல் கட்டச் சலுகை புத்ராஜெயா, சைபர்ஜெயா மற்றும் கோலாலம்பூரின் சில பகுதிகளில் உள்ள அனைத்து 5ஜி நேரடி தளங்களுக்கும் பொருந்தும். அடுத்த ஆண்டு இரண்டாம் கட்டமாக பினாங்கு, ஜோகூர் பாரு, சபா மற்றும் சரவாக் உள்ளிட்ட பிற மக்கள் தொகை கொண்ட பகுதிகளில் கவனம் செலுத்தப்படும்.

செனட்டர் தெங்கு டத்தோஸ்ரீ உத்தாமா ஜஃப்ருல் பின் தெங்கு அப்துல் அஜீஸ், மலேசிய நிதி அமைச்சர்

5ஜி சேவைக்கான கட்டணங்கள் தொலைத்தொடர்பு நிறுவனங்களுக்கு (டெல்கோஸ்) ஒவ்வோர் ஜிகாபைட் அளவுக்கும் 20 காசுகளுக்கும் குறைவான கட்டணம் இருக்கும். இதனை ஒப்பிடுகையில், இது ஒரு ஜிபிக்கு 45 முதல் 55 சென்கள் என்ற விகிதத்தில் தொலைத்தொடர்பு நிறுவனங்களால் தயாரிக்கப்படும் 4ஜி சேவையின் தற்போதைய அதிகரிக்கும் செலவை விட மிகவும் மலிவானது.

உங்கள் தொலைத்தொடர்பு நிறுவனங்கள் வழங்கும் 5ஜி திட்டங்கள் குறித்து இன்றே தெரிந்து கொள்ளுங்கள்!

5ஜியின் நன்மைகள் என்ன?

துரிதமான இணைப்பு - வொயர்லஸ் இணைப்புகளின் மூலம், நிகழ்நேரத்தில் 10 மடங்கு துரிதமான பரிமாற்ற வேகத்தை அனுபவியுங்கள்

தாமதம் குறைக்கப்படுகிறது - கண் இமைக்கும் நேரத்தை விட வேகமான இணைப்பைத் தரும் ஆற்றல் உள்ளது. மிகப்பெரிய தொழில்நுட்ப புத்தாக்கங்களுக்கு தயாராகிவிட்ட தடையற்ற இணைப்பு இதுதான்.

அதிகத் திறன் - பயன்பாட்டின் அதிகரிப்பால் ஏற்படும் சிக்கல் இனியும் ஒரு பிரச்சினையாக இருக்காது. லட்சக்கணக்கான கருவிகளுக்கு இதன் பயன்பாடு கிடைக்கும் என்பதால் இதன் நன்மைகள் கணக்கில் அடங்கா.

தொலைத்தொடர்புத் துறையில் புதிய பரிணாமம்

* 2024 க்குள் அதிகமான மக்கள் தொகை உள்ள 80 விழுக்காட்டு இடங்களுக்கு இச்சேவை சென்றடையும்.

* 2021 டிசம்பர் 31 ஆம் தேதிக்குள் புத்ராஜெயா, சைபர்ஜெயா மற்றும் கோலாலம்பூரின் சில பகுதிகள் முழுவதும் தயாராக இருக்கும் அனைத்து 5ஜி நேரலை தளங்களிலும் இச்சேவையினை பெறலாம்.

* 2022 மார்ச் 31 ஆம் தேதி வரையில் இச்சலுகை அமலில் இருக்கும்.

* 5ஜி பயன்பாட்டுக்குத் தேவையான சாதனங்களைப் பெற்றுள்ள இதன் இறுதிப் பயனர்கள் அல்லது வாடிக்கையாளர்கள் 100 Mbps  மற்றும் அதற்கும் அதிகமான வேகத்தை அனுபவிக்கலாம்.

5ஜி நன்மைகளின் அறிமுகம் மற்றும் அது ஏன் உடனடியாக அவசியமானது

எதிர்காலத்துடன் மக்களை இணைப்பது

இணைப்பு என்பது எதிர்கால உற்பத்தித் திறனின் மையமாகும், மேலும், டிஜிட்டல் மயமாகும் உலகளாவிய நிலையை நோக்கி அதன் நகர்வின் ஒரு பகுதியாக மாறுவதற்கு மலேசியர்கள் தயாராக உள்ளனர். இன்று, நாம் 5ஜி புரட்சியின் உச்சத்தில் இருக்கிறோம், நாடு முழுவதும் துரித வேகத்திலான இணைய இணைப்பு கிடைப்பதுடன் இதுவே டிஜிட்டல் முறையில் இயங்கும் ஆற்றல் மற்றும் போட்டித்திறனின் எதிர்காலத்தை வழிநடத்தும்.

4ஜி அளவை விட 100 மடங்கு வேகத்தில் செயல்படக்கூடியது. அதிகத் திறன் வாய்ந்தது. தாமதம் என்பது கிட்டதட்ட பூஜ்யம்தான். டிஜிட்டல் பொருளாதாரத்தில் புதுமைகளின் அறிமுகம் மற்றும் சமூக உள்ளடக்கத்திற்கான பல்வேறு தீர்வுகளை 5ஜி புரட்சி வழங்குகிறது.

வரம்பற்ற சாத்தியக் கூறுகளை உள்ளடக்கி, நாடு தழுவிய நிலையில் தடையற்ற இணைப்பை வழங்க முடியும் என நாங்கள் எதிர்பார்க்கிறோம். Augmented Reality (AR); செயற்கை நுண்ணறிவு -Artificial Intelligence (AI); மிகப்பெரிய அளவில்கான இயந்திர வகை தொடர்பு Massive Machine Type Communication (mMTC); மற்றும் தீவிர நம்பகமான தாமதத்தைக் குறைக்கும் தொடர்பு -  Ultra Reliable Low Latency Communication (URLLC) ஆகியன இவற்றுள் அடங்கும். புதிதாக மேம்படுத்தப்பட்ட தொழில் நடைமுறைகளின் செயல்பாட்டை இது உயர்த்தவல்லது.

ஆகவே, உலகளாவிய நிலையில் ஒவ்வொரு நாட்டிலும் போட்டா போட்டித்தன்மையும் ஆற்றலும் துரிதமாக வரையறுக்கப்படும் நிலையில் காலம் தாழ்த்தாமல் 5ஜி தொழில்நுட்பம் மற்றும் சேவைகளை மேம்படுத்தி,  பயன்பாட்டிற்கு கொண்டு வருவதற்கான அவசரத் தேவை மலேசியாவுக்கு உள்ளது.

வாய்ப்புகளின் எதிர்காலம்: உலகளாவிய போட்டியாளராக மலேசியாவை மேம்படுத்துதல்

எவ்வளவு விரைவில் நாடு முழுவதும் 5ஜி பயன்பாட்டை மலேசியா அடைய முடிகிறதோ அவ்வளவு விரைவில் கணிசமான பொருளாதார ஆதாயங்களை அது பெற முடியும். அடுத்த 10 ஆண்டுகளில் வெ.650 பில்லியன் மதிப்புள்ள ஒட்டுமொத்த உள்நாட்டு உற்பத்தியை (GDP)   அடைய முடியும் என 5ஜி-யின் சாத்தியமான பொருளாதாரத் தாக்கம் மீதிலான அண்மையை EY ஆய்வு காட்டுகிறது. 2031 இல் மட்டும் இதன் அளவு வெ.150 பில்லியனாக இருக்கும்.  2030 ஆம் ஆண்டுக்குள்  சுமார் 750,000 புதிய உயர் திறன் வேலை வாய்ப்புகள் உருவாக்கப்படும் என்று மதிப்பிடப்பட்டுள்ளது, அண்டை நாடுகளுடன் ஒப்பிடுகையில் இது நமக்கு சாதகமாக அமையும்.

இதனிடையே, சாத்தியமான பயனபாடுகள் மற்றும் வாடிக்கையாளர்களுக்கான நன்மைகள் ஆகியன  தினசரி வாழ்க்கையின் ஒவ்வோர் அம்சத்தையும் உள்ளடக்கியிருக்கும். வாழ்க்கைத் தர குறியீடுகளை மேம்படுத்துவதற்கான தரவுகளின்  வழி: மேம்படுத்தப்பட்ட இணைய தொடர்பு, விரைவான தொடர்பு நேரம்,  உகந்த பயன்பாட்டு நுகர்வு, கழிவுகள் மறுசுழற்சி, அவசரகாலத்தில் விரைவான பதில்  அவசரகால பதில் இன்னும் பல நன்மைகள் கிடைக்கும்.

அதிவேக AR அம்சங்களுடன் சில்லறை சூழ்நிலைகள் கூட உகந்ததாக அமையும் என்பதால்  ஷாப்பிங் கூட உங்களுக்கு  வித்தியாசமான அனுபவத்தைத் தரலாம். உண்மையாகவே, 5ஜி இணைப்பு நிறைய சாத்தியங்கள் அளிக்கின்றது.

5ஜி இல்லாத ஒவ்வொரு நொடியும் ஒரு வாய்ப்பை இழந்ததற்கு சமம்

4ஜி -  நிறைவேற்றப்படாத வாக்குறுதிகளின் ஒரு கண்ணோட்டம்

நீங்கள் எதிர்பார்த்த வேகத்தை விட கோப்புகளின் பதிவிறக்கம் மெதுவாக இருப்பதால் எத்தனை தடவை நீங்கள் விரக்தி அடைந்திருக்கிறீர்கள்? இது போன்ற நேரங்களில் நாம் செலுத்தும் கட்டணத்திற்கு ஏற்ற  வேகமும் ஆற்றலும் இல்லாததால் நமக்கு அளிக்கப்பட்ட வாக்குறுதிகளால்   ஏமாற்றம் அடைகிறோம்.

உண்மையாக நமக்கு என்ன கிடைக்கிறது என்று நினைக்கும் சூழ்நிலை வரும்போது இன்னும் அதிகமாக வேண்டும் என விரும்புகிறோம். நிலைமையை இன்னும் மோசமாக்கும் வகையில்,  சீரற்ற தரவு வேகம், மற்றும் பயன்பாடுகளில் இடையூறுகள் ஏற்படும்போது இப்போது, இங்குள்ள நமது சூழ்நிலைகளை மட்டும் இது பாதிக்காது, ஆனால்,  நமது வாழ்வாதாரமும் வணிகங்களும் பாதிக்கக் கூடிய அளவிற்கு இது அதிகமாகும்.

மலேசியாவின் தற்போதைய 4ஜி பயன்பாட்டில் உள்ள சவால்களையும் கூறுகளையும் பார்க்கும்போது, இந்தப் பிரச்சினை பரவலாக உள்ளது என்பது தெரிய வரும். கடந்த ஆண்டு மட்டும், மலேசியர்களின் கைப்பேசி தரவுகள் பயன்பாடு 2020 முதல் 2021 வரைக்குமான ஆண்டுக்கு ஆண்டு அடிப்படையில் 35.2 விழுக்காடு என ஆசியானில்  மிக உயர்ந்த மட்டத்திற்கு அதிகரித்துள்ளது.

பிரச்சினை 1: குறையும் நெட்வொர்க் தரம்

இன்னும், கடந்த ஆண்டு பயன்பாடு உச்சத்தை எட்டியபோதும், கைப்பேசி சேவைகள் மீதான புகார்கள் முந்தைய ஆண்டை விட 433% அதிகரித்தன. இப்புகார்களில் 90% நெட்வர்க் தரம் தொடர்பானவை.

பிரச்சினை 2: தரத்துடன் ஒப்பிடும்போது அதிக விலை

இருந்தபோதிலும், அண்டை நாடுகளுடன் ஒப்பிடும்போது தங்கள் கைப்பேசி சேவைகளுக்காக மலேசியர்கள் உயரிய சராசரி பயனீட்டாளர் விலைகளைக் கொடுக்கின்றனர். இது தனிநபர் மொத்த உள்நாட்டு உற்பத்தியில் 1.5% அல்லது சராசரியாக மாதத்திற்கு 50 வெள்ளி.

பிரச்சினை 3: பிராந்திய மற்றும் உலகளாவிய அளவில் மலேசியா  பின்தங்கியுள்ளது

இதன் விளைவாக, 4ஜி கைப்பேசி தரவு வேகம் சம்பந்தப்பட்டதில் இக்கேந்திரத்தில் மலேசியாவின் 4ஜி-யின் உண்மை நிலை அதன் தரம் குறைந்ததால் பாதிக்கப்பட்டுள்ளது. உலகளவில் நாம் இன்னும் பின்தங்கியிருக்கிறோம். தரமான கைப்பேசி இணைப்பு ரீதியில் 81 ஆவது இடத்திலும், ஆசியான் நாடுகளின் வரிசையில் 9 ஆவது இடத்திலும் இருக்கிறோம் என உலக கைப்பேசி அனுபவம் என்பது மீதிலான அண்மைய ஆய்வு காட்டுகிறது.

பிரச்சினை 4: நகர்ப்புற - கிராமப்புற டிஜிட்டல் பிரிவினை

மேலும், தொலைத்தொடர்பு நிறுவனங்களின் கைகளில், குறைந்த மக்கள் தொகையைக் கொண்ட குடியிருப்புகள் மற்றும் கிராமப்புற பகுதிகள் புறக்கணிக்கப்பட்டுள்ளன. இது ஒரு மிகப்பெரிய டிஜிட்டல் பிரிவினையை ஏற்படுத்தியுள்ளது. நகர்ப்புறங்களுக்கு வெளியே 44 விழுக்காட்டினர் வரை மட்டுமே தங்கள் 4ஜி இணைப்பை பெற முடிகிறது. ஆனால், நகர்ப்புறங்களில் 83.7 விழுக்காட்டினருக்கு இந்த வசதி உள்ளது. அதனால்தான் அரசாங்கம் முன்னேற்றம் மற்றும் செழிப்பை உறுதிப்படுத்துவதற்கு நடவடிக்கை எடுத்து வருகிறது

மலேசியாவின் டிஜிட்டல் பொருளாதாரத்தை உயர்த்த அரசாங்கம்   உறுதியளிக்கிறது

அதிக கைப்பேசி சேவை செலவு, உலக - வட்டார அளவிலான கைப்பேசி இணைப்பு தரவரிசை ஏமாற்றமளிக்கிறது. குறைந்த நெட்வோர்க் தரம், புதிய மலேசிய டிஜிட்டல் பொருளாதாரத்திற்கான பார்வையை முன்னோக்கிச் செல்வதற்கான பாதையை செயல்படுத்த அரசாங்கத்திற்கு உந்து சக்தியாக இருந்தது. எனவே, நாடு முழுவதும் 5ஜி வரிசைப்படுத்தல் மற்றும் தத்தெடுப்பை விரைவுபடுத்துவதற்காக ஒரு நிறுவனத்தை நிறுவ அரசாங்கம் முடிவு செய்துள்ளது. டிஜிட்டல் பொருளாதாரத்தில் வட்டாரத் தலைவராக மலேசியாவின் மாற்றத்தை ஆதரிக்கும் நோக்கத்துடன் கூடுதல் சமூகத்தை மேம்படுத்துதல்.

மலேசியாவின் 5ஜி இயக்கியாக டிஎன்பிஐ அரசாங்கத்திற்கு சொந்தமாக்குவது

மலேசியாவிற்கு 5ஜி அமல்படுத்த சிறப்பு  பரிந்துரை வாகனமாக கடந்த மார்ச் முதலாம் தேதி நிதி அமைச்சு DNB தோற்றுவித்தது.  டிஎன்பி முற்றிலும் நிதி அமைச்சுக்கு (இணைக்கப்பட்டது) சொந்தமானது. நாட்டில் 5ஜி சேவையை வழங்கவும் இந்த சட்டத்தின் கீழ் மற்ற உரிமங்களை உட்படுத்தவும் 1998ஆம் ஆண்டு தொடர்பு மற்றும் பல்லூடக சட்டத்தின் கீழ் அதற்கான லைசென்ஸ் வழங்கப்பட்டது. 10 ஆண்டுகளில் டிஎன்பி 16.5 பில்லியன் வெள்ளி மதிப்பிலான சேவையை வழங்கும் எனவும் எதிர்பார்க்கப்படுகிறது. இது டிஎன்பி வர்த்தக அடிப்படையையொட்டி உள்நாட்டு நிதி நிறுவனங்களால் முதலீடு செய்யப்படும்.

மேற்கோள்: டாக்டர் ஃபார்டுலுல்லா சுஹாய்மி அப்துல் மாலிக், தலைவர், மலேசிய தொடர்பு, பல்லூடக ஆணையம்

மலேசியாவின் போட்டித்தன்மையை உறுதிப்படுத்துவதற்கு 5ஜி பொருளாதார தேவைக்கு மிகவும் முக்கியமானது.

மலேசியாவின் உள்கட்டமைப்பு மற்றும் நெட்வோர்க்கைப் பயன்படுத்துவதை துரிதப்படுத்துங்கள்

பொருளாதார நடவடிக்கைகளைத் தூண்டுவதற்கு 5ஜி திறனை உணருங்கள்

டிஜிட்டல் தெய்வீகத்தை இணைத்து உள்கட்டமைப்பின் தற்போதைய நிலையை மேம்படுத்தவும்

உள்கட்டமைப்பின் நகல்களைத் தவிர்த்து பற்றாக்குறை வளங்களின் பயன்பாட்டை மேம்படுத்தவும்

தகவல் தொடர்புத் துறையில் சேவை சார்ந்த போட்டியை ஊக்குவிக்கவும்

ஒற்றை மொத்த நெட்வோர்க் மூலம் மக்களுக்கு 5ஜி சேவைகளின் விலை குறையும்

வரும் 2024ஆம் ஆண்டில் நாட்டின் 80 விழுக்காடு பகுதிகளில் 5ஜி சேவையை அமல்படுத்த, 5ஜி தொழில்நுட்பத்தைக் கொண்டு வர சாத்தியாமான, விரிவான முதலீடு தேவை. இதன் காரணமாகவே நல்ல நோக்கத்திற்காக ஒற்றை மொத்த நெட்வோர்க் வழங்கும் முறை தேர்வு செய்யப்பட்டது. இந்த ஒற்றை மொத்த நெட்வோர்க்கின் முதலீடாக விளங்கும் டிஜிட்டல் நேஷனல் பெர்ஹாட் (DNB) புறநகர் பகுதிகளிலும் அதிகமான நெட்வோர்க் சேவையை வழங்க வழிவகுக்கும். இது தொலைத் தொடர்பு நிறுவனங்களின் 4ஜி வெளியீட்டின் தேவை மற்றும் லாபம் சார்ந்த விவகாரத்தில் இது மாறுபட்டது. டிஎன்பி தற்போதுள்ள உள்கட்டமைப்பை மேம்படுத்துவதன் மூலம் தனது செயல்திறனில் கவனம் செலுத்துகிறது.

DNB போன்ற ஒற்றை நடுநிலை நிறுவனத்தின் 5ஜி ஸ்பெக்ட்ரம் ஒருங்கிணைக்கப்படுவது அதிக சிறப்பு திறனை அனுமதிக்கும் (ஸ்பெக்ட்ரம் என்பது பல தரப்பினருக்கிடையே ஓர் அற்ப வளமாக பிரிக்கப்படுவதற்கு எதிரானது) இதன் மூலம் குறைந்த விலையில்

5ஜி மொத்த சேவைகளை வழங்கும் திறனை டிஎன்பி அனுமதிக்கிறது.

மேற்கோள்: இம்ரி மொக்தார், குரூப் தலைமை செயல்முறை அதிகாரி, டெலிகோம் மலேசியா பெர்ஹாட்

நாட்டு மக்களுக்கு 5ஜி சேவையை வழங்குவதில் அரசாங்கத்தின் விருப்பத்தை நிறைவேற்ற நாங்கள் தொடர்ந்து முழு ஆதரவு வழங்குவோம். நாட்டுக்கு 5ஜி சேவையை வழங்க எங்களின் ஆதரவை நிலைநிறுத்தியுள்ளோம் என நாங்கள் நம்புகிறோம்.

5ஜி விவேக எதிர்காலத்தை அடைய டிஜிட்டல் சிறப்பு நெடுஞ்சாலை

நாட்டிலுள்ள அனைத்து இணையப் பயனீட்டாளர்களும் எந்தவித இடையூறும் இன்றி பயணத்தின்போது சுதந்திரமான முறையில் தரவுகளைப் பயன்படுத்த இந்த அகன்ற நெடுஞ்சாலை விளங்கும் என கற்பனை செய்து கொள்ளுங்கள். இது பல்முனை முக்கிய நெட்வோர்க் நடத்துநராக செயல்படும் (MOCN). தடையற்ற ஒற்றை டிஜிட்டல் நெடுஞ்சாலையை அமைப்பது, இந்த பாதுகாப்பான நெட்வோர்க் அனைத்து தொலைத் தொடர்பு நிறுவனங்களையும் மொத்த விற்பனை அடிப்படையில் சமமாக ஆதரிக்கும். தொலைத் தொடர்பு நிறுவனங்கள் தாங்களாகவே 5ஜியைப் பயன்படுத்துவதற்கு செலவிடும் பணத்தில் பாதிக்கும் குறைவாகவே இருக்கும்.

இந்த எம்ஓசிஎன் மாடல் 5 தொலைத் தொடர்பு நிறுவனங்களின் ஆதரவோடு கடந்த நவம்பர் 10ஆம் தேதி வெற்றிகரமான முறையில் நிரூபிக்கப்பட்டது. இந்நிகழ்ச்சியில் தொடர்பு, பல்லூடகத்துறை அமைச்சர் டான்ஸ்ரீ அனுவார் மூசா உட்பட பல துறைகளின் தலைவர்களும் கலந்து கொண்டனர்.

இந்த 5ஜி அனைத்து தொலைத் தொடர்பு நிறுவனங்களுக்கும் ஒரு ஜிபிக்கு 20 காசுக்கும் குறைவாகவே வழங்கப்படும் என எதிர்பார்க்கப்படுகிறது. இது தொலைத் தொடர்பு நிறுவனங்கள் 4ஜி சேவையை வழங்குவற்கு செலவிட்ட பணத்தில் பாதிக்கும் குறைவாகும். இந்த விலைக்குறைப்பு அத்துறைகளின் பணப்புழக்கத்தை அதிகரிக்கும் வகையில் பல்வேறு நன்மைகளை ஏற்படுத்திக் கொடுக்கும். இது அவை தனது சேவையை மேலும் விரிவாக்கம் செய்வதற்கும் புதிய துறைகளில் முதலீடு செய்வதோடு வருவாய் வளர்ச்சி வாய்ப்புகளையும் ஏற்படுத்திக் கொடுக்கும். இதன்வழி பயனீட்டாளர்களும் பயனடைவர். நாட்டிலுள்ள தொலைத் தொடர்பு நிறுவனங்கள் கைப்பேசி சேவைகளுக்கான 5ஜி சேவைக்கு குறைந்த கட்டணத்தையே விதிக்கும்.

மக்களின் சிறந்த நலன்களை உறுதிப்படுத்துவது

5ஜி குறித்து உங்கள் நாடாளுமன்ற, சட்டமன்ற உறுப்பினர்கள் எழுப்பி வரும் கேள்விகள்

கேள்வி: 5ஜி நடைமுறையை துரிதப்படுத்துவதற்கான முடிவின் அடிப்படை என்ன?

பதில்:

5ஜி நெட்வர்க் கிடைக்கும் தன்மையில் நமது அண்டை நாடுகளை விட மலேசியா ஏற்கெனவே பின்தங்கியுள்ளது. சிங்கப்பூர், இந்தோனேசியா, தாய்லாந்து, வியட்னாம், பிலிப்பைன்ஸ் ஆகிய நாடுகள் எல்லாம் 2019 ஆம் ஆண்டிலேயே தங்கள் 5ஜி நெட்வர்க் தொடர்பை தொடங்கியுள்ளன. 5ஜி நெட்வர்க் தொடர்பை ஏற்படுத்துவதை நாம் இன்னும் தாமதப்படுத்தினால் நமது பொருளாதார போட்டாபோட்டியின் தன்மையை இது பாதிக்கும். மேலும், நமது தேசிய மேம்பாட்டு செயல்முறைக்கும் இது இடையூறுகளை ஏற்படுத்தும்.

கேள்வி: 5ஜி திட்டத்தை அமல்படுத்தும் பணி தனியார் துறைக்கு அல்லாமல் அரசாங்கத்திற்கு முழுமையாகச் சொந்தமான ஒரு நிறுவனத்திற்கு ஏன் வழங்கப்பட்டது?

பதில்:

டிஜிட்டல் பொருளாதாரத்தின் வளர்ச்சிக்காக இணையத் தொடர்பு முக்கியமான பங்கினை ஆற்றுவதால், அதை உணர்ந்து மலேசிய டிஜிட்டல் பொருளாதார திட்ட வரைவை (மைடிஜிட்டல்) அறிவிப்பதற்காக 2021 பிப்ரவரி மாதம் ஒரு தீர்க்கமான முடிவை அரசாங்கம் எடுத்தது. மைடிஜிட்டலின் கீழ் எடுக்கப்பட்டுள்ள பிரதான நடவடிக்கைகளில் ஒன்றாக, 5ஜி அமலாக்கத்தை துரிதப்படுத்தும் நோக்கத்தில் டிஜிட்டல் நேஷனல் பெர்ஹாட் (டி.என்.பி.) எனும் நிறுவனம் சிறப்பாக அமைக்கப்பட்டது.  செலவுகளை மீட்டெடுக்கும் மாதிரியின் அடிப்படையில் இது செய்யப்பட்டது.

கேள்வி: டி.என்.பி. ஒரு புதிய நிறுவனம். அப்படியிருக்க இத்தொழிலில் நீண்ட கால அனுபவம் கொண்ட மற்ற தொலைத்தொடர்பு நிறுவனங்களுடம் ஒப்பிடுகையில் இதற்கு என்ன அனுபவம் உள்ளது?

பதில்:

டி.என்.பி. தோற்றுவிக்கப்பட்ட முதல் நாளிலிருந்து இத்தொழில்துறையில் பழுத்த அனுபவம் உள்ளவர்களாலும் தனியார் துறை நிபுணர்களாலும் இந்நிறுவனம் நிர்வகிக்கப்பட்டு வருகிறது.

கேள்வி: தற்சமயம் ஏன் எந்த ஒரு தொலைத்தொடர்பு நிறுவனமும் டி.என்.பி.யுடன் பதிவாகவில்லை?

பதில்:

டி.என்.பி.யுடன் தொலைத்தொடர்பு நிறுவனங்கள் பதிவாவதற்கு, நுழைவுக்காக கட்டாய தரநிலைகளுக்கு ஏற்ப Reference Access Offer (RAO)  எனும் அணுகல் சலுகை குறியீடு வெளியிடப்பட வேண்டும்.

எப்படி இருப்பினும், 2021 டிசம்பர் முதல் தேதி டி.எம். பெர்ஹாட் (TM Berhad) நிறுவனம் டி.என்.பி. (DNB) யுடன்  5ஜி நெட்வர்க் பரீட்சார்த்த உடன்பாட்டில் கையெழுத்திட்டது. மற்ற தொலைத்தொடர்பு நிறுவனங்களும் கூடிய விரைவில் டி.என்.பி.யுடன் 5ஜி நெட்வர்க் பரீட்சார்த்த உடன்பாடுகளில் கையெழுத்திடும் என எதிர்பார்க்கப்படுகிறது.

கேள்வி: 5ஜி நெட்வர்க்கின் அமலாக்கம் ஒரு பிரத்தியேக உரிமையாக இருந்து, போட்டா போட்டியை கட்டுப்படுத்துமா?

பதில்:

அந்த தொலைத்தொடர்பு நிறுவனம் மலேசிய போட்டி ஆணையத்தின் 2020 ஆம் ஆண்டு போட்டா போட்டி சட்டத்திற்கு (சட்டம் 712) உட்பட்டது அல்ல. அது போலவே, போட்டித்தன்மைக்கு எதிரான அல்லது பிரத்தியேக நடவடிக்கைகளை மேற்கொள்வதில் அச்சட்டத்திற்கு இணங்கிப் போகும் அல்லது சந்தை அதிகாரத்தை துஷ்பிரயோகம் செய்யும் பிரச்சினைக்கு இங்கு இடமில்லை. தொலைத்தொடர்பு தொழில்துறையில் போட்டி என்ற விவகாரம் சட்டம் 588 இன் கீழ் நெறிப்படுத்தப்படுகிறதே தவிர சட்டம் 712 இன் கீழ் அல்ல. தொலைத்தொடர்பு துறைக்கான ஒருங்கிணைப்பு நிறுவனம் என்ற முறையில் எம்.சி.எம்.சி. மட்டுமே கடுமையான விதிமுறைகளை விதிக்கின்றது. இதன் தொடர்பில், 1998 ஆம் ஆண்டு தொலைத்தொடர்பு, பல்லூடகச் சட்டம் டி.என்.பி. நடவடிக்கைகளை  ஒருமுகப்படுத்துவதற்கான போதுமான கட்டமைப்பை வழங்குகிறது. இவற்றில் கீழ்க்காண்பவை அடங்கும்:

1. நியாயமான, சமமான அடிப்படையில், சட்டம் 588 இன் கீழ்  உரிமங்களுக்கு 5ஜி மொத்த விற்பனை திறனை வழங்குவது டி.என்.பி.க்கு கட்டாயமாக்கப்பட்டுள்ளது;

2. சில்லறை நடவடிக்கைகளில் ஈடுபட டி.என்.பி. க்கு அனுமதி கிடையாது. சில்லறை சந்தையானது தங்கள் சொந்த வலிமையின் அடிப்படையில் போட்டி போடும் தொலைத்தொடர்பு நிறுவனங்களைச் சார்ந்துள்ளது.

3. தொலைத்தொடர்பு நிறுவனங்களுக்கு விற்கப்படும் 5ஜி மொத்த விற்பனை திறன் அந்தந்த நிறுவனங்களின் தனிப்பட்ட தேவைகளுக்கு ஏற்ப அமையும். தொலைத்தொடர்பு நிறுவனங்களுக்கான 5ஜி திறன் சலுகையை உறுதி செய்ய டி.என்.பி, அனுமதிக்கப்படாது.

4. டி.என்.பி. மற்றும் தொலைத்தொடர்பு நிறுவனங்களுடனான பேச்சுவார்த்தை முடிவடைந்ததும் 5ஜி மொத்த விற்பனைக்கான விலையை எம்.சி.எம்.சி. அங்கீகரிக்கும். பிறகு வெளியிடப்படவிருக்கும் RAO ஆவணத்தில் இதன் விலை குறிப்பிடப்பட்டிருக்கும். மற்றும்

5. அதே RAO ஆவணத்தில் வெளியிடப்படவிருக்கும் சேவை அளவு உடன்பாட்டின் வாயிலாக சேவையின் தரம் என்ற ரீதியில் SWN னின் செயலாக்கத்தை எம்.சி.எம்.சி. எப்போதும் நெறிப்படுத்தும்.

கேள்வி: டி.என்.பி. எவ்வாறு நிர்வகிக்கப்படும்?

பதில்:

* ஏழு உறுப்பினர்களைக் கொண்ட இயக்குநர்கள் வாரியத்தால் டி.என்.பி. நிர்வகிக்கப்படுகிறது. இவர்களில் அரசாங்க தரப்பில் இரு உறுப்பினர்கள், தனியார் துறையைச் சார்ந்த 5 உறுப்பினர்கள் அடங்குவர். இவர்கள் அனைவரும் தொலைத்தொடர்பு நடவடிக்கைகள், இணைய பாதுகாப்பு, சட்டம் மற்றும் நிதி ஆகிய துறைகளில் வலுவான நிபுணத்துவத்தைக் கொண்டவர்கள்.

* நிதி அமைச்சுக்கு முழுமையாகச் சொந்தமான ஓர் அமைச்சு என்ற வகையில், அதன் நடவடிக்கைகள் மற்றும் நிதி செயலாக்க விவகாரங்களில் டி.என்.பி நேரடியாக நிதி அமைச்சுக்கு பதில் கூறும்.

* 1998 ஆம் ஆண்டு தொலைத்தொடர்பு, பல்லூடகச் சட்டத்தின் கீழ் உரிமம் பெற்றிருப்பதால், தொலைத்தொடர்பு பல்லூடக அமைச்சின் கீழ் எம்.சி.எம்.சி. இதனை கண்காணிக்கின்றது.

* கூடுதலாக, தனியார் துறையின் நிதியுதவியினை டி.என்.பி. பெறும் என்பதால் நிதிக் கழகங்கள் மற்றும் முதலீட்டாளர்களிடமிருந்து வரும் நிதிகளைப் பெறுவதுடன் வரும் அனைத்து உதவியாளர் பொறுப்புகளையும் அது ஏற்றிருக்கும்.

* ஆதலால், நேர்மை மற்றும் உரிமையோடு டி.என்.பி. நிர்வகிக்கப்படுவதை அரசாங்கத்தின் 4 நிலைகள் உறுதி செய்யும்.

கேள்வி: இதனால் மக்களுக்கு ஏற்படும் செலவுகள் பற்றி எங்களுக்குச் சொல்ல முடியுமா?

பதில்:

டி.என்.பி. அரசாங்கத்திற்கு சொந்தமானது. அதே சமயம் எம்.சி.எம்.சி.யினால் நெறிபடுத்தப்படுகிறது. டி.என்.பி. வர்த்தக முறைகளின் கீழ் ஒப்புக்கொள்ளப்பட்டபடி தனியார் துறை நிதிக்கழகங்கள் இதற்கு நிதி உதவிகளை வழங்குகின்றன. ஆகையால், அரசாங்க துறை அல்லது அரசாங்கத்திடமிருந்து எந்த நிதி உதவியும் இதற்குத் தேவை இல்லை.

கேள்வி: இந்த நிதி எங்கிருந்து வரும்? மக்களின் பணத்தில் அரசாங்கம் எவ்வளவு செலவு செய்யும்?

பதில்:

வரும் 10 ஆண்டுகளுக்கு 5ஜி நெட்வர்க்கின் அமலாக்கத்திற்கு வெ.16.5 பில்லியன் செலவாகும். விற்பனையாளர்களுக்கான கட்டணங்களை ஒத்திவைப்பது, வணிகம் மற்றும்  செயல்பாடு மூலதன நிதிகளின் வாயிலாக இதற்கான நிதிகள் பெறப்படும். உள்நாட்டுக் கடன் மூலதன சந்தையில் எழுப்பப்படும் சுக்குக் திட்டத்தின் வாயிலாகவும் நிதி திரட்டப்படும். வங்கிகள் உட்பட நிதிச் சேவை துறையிலிருந்து நிதியை டி.என்.பி. பெறும். மொத்த விற்பனை வாயிலாகப் பெறப்படும்  வருமானத்திலிருந்து பின்னர் இது திருப்பிச் செலுத்தப்படும். ஆதலால், இதன் அமலாக்கத்திற்கு அரசாங்க நிதி, உத்தரவாதம் மேம்பாட்டுச் செலவினம் எதுவும் தேவைப்படாது.

கேள்வி: நமது 4ஜி வாக்குறுதிகள் இன்னும் நிறைவேற்றப்படாத நிலையில், இப்போதைக்கு 5ஜி நமக்குத் தேவையா?

பதில்:

கோவிட்-19 தொற்றுப் பரவலானது டிஜிட்டல் தொழில்நுட்பம் மற்றும் இணைப்பிற்கான தேவைகளின் முக்கியத்துவத்தை நமக்கு நன்கு உணர்த்தியுள்ளது. கடந்த ஆண்டு பயனர்கள் மத்தியில் தரவுகளுக்கான தேவை பெருமளவு அதிகரித்தது. நடப்பு நெட்வர்க் வழி இதனை நிறைவு செய்ய இயலவில்லை. காலத்தோடு இதற்கான தேவை இன்னும் அதிகரிக்கும் என்று எதிர்பார்க்கப்படுகிறது. அந்தத் தேவைகளை நிறைவு செய்யும் ஆற்றலை மலேசிய தொலைத்தொடர்பு நிறுவனங்கள் பெற்றிருக்க வேண்டும்.

கேள்வி: டெண்டர் முறைகள் வெளிப்படையாக மேற்கொள்ளப்பட்டனவா? அப்படியானால் யாருக்காக அது திறக்கப்பட்டது?

பதில்:

டி.என்.பி. யின் டெண்டர் செயல்முறைகளை Ernst & Young Consulting Sdn. Bhd. (EY Consulting) எனும் சுயேச்சையான நிபுணத்துவ சேவை நிறுவனம் மேற்கொண்டது. இது உலகளாவிய தரத்திற்கு ஏற்ப மேற்கொள்ளப்பட்டுள்ளது. 5ஜி அமலாக்க அனுபவம் பெற்றுள்ள 10 நாடுகளிலிருந்தும் உள்நாட்டையும் சேர்ந்த 50 நிபுணர்களைக் கொண்ட 4 குழுக்கள் இதில் சம்பந்தப்பட்டன. தொடக்கக் கட்டமாக, 14 நெட்வர்க் உபகரண வழங்குநர்கள் மதிப்பிடப்பட்டனர். அதன் பிறகு, எண்மர் பட்டியலிடப்பட்டு, டெண்டருக்கு ஏலமிட அழைக்கப்பட்டனர். இறுதியாக 4 ஏலங்கள் பெறப்பட்டன. 5ஜி நெட்வர்க் தேவைகளுக்கு ஏற்ப இத்தொழில்துறையைச் சார்ந்தவர்களிடமிருந்து கருத்துகள் பெறப்பட்டு கடுமையான நடைமுறைகளின் வாயிலாக டெண்டர் தேவைகளுக்கான தகுதிகள் அடையாளம் காணப்பட்டு, தேர்வு செய்யப்பட்டன.

கேள்வி: இயங்கலை வாயிலாக அண்மையில் GSMA உடன் கலந்துரையாடல் நடத்தப்பட்டது. SWN மாதிரி குறித்து பலவாறாக கவலைகள் தெரிவிக்கப்பட்டன. இது பற்றி ஏதேனும் கருத்து உள்ளதா?

பதில்:

மலேசியாவைப் பொறுத்த வரையில், தொலைத்தொடர்பு தொழில்துறை மற்றும் வாடிக்கையாளர்களின் நன்மைக்காக சாத்தியமானவரை குறைந்த செலவில் 5ஜி மொத்த விற்பனை சேவைகளை வழங்குவதற்கு டி.என்.பி. நிறுவனத்திற்கு அரசாங்கம் அதிகாரம் வழங்கியுள்ளது.

1. முதலில், மொத்த விற்பனை 5ஜி சேவைகளின் விநியோகிப்பாளர் என்ற வகையில், இறுதிப் பயனர்களுக்கு 5ஜி சில்லறை சேவைகளை வழங்குவதில் இத்தொழில்துறையினருடன் போட்டி போடாது. அதற்கு பதிலாக, நாட்டில் 5ஜி ஏற்றுக்கொள்ளப்படுவதை துரிதப்படுத்தும் நோக்கத்துடன் மலேசிய நெட்வர்க் நடத்துநர்களின் முயற்சிகளுக்கு உறுதுணையாக இருக்கும்;

2. இரண்டாவதாக, 5ஜி நெட்வர்க் முறையை மேம்படுத்துவதற்கு தொலைத்தொடர்பு நிறுவனங்கள் மற்றும் அடிப்படை வசதி வழங்குநர்களுடன் டி.என்.பி. ஒத்துழைக்கும். சாத்தியமான வரை நடப்பு அடிப்படை வசதிகள் பயன்படுத்தப்படும். இதன் வழி நகலை தவிர்ப்பதுடன் செலவுகளையும் குறைக்க முடியும்;

3. மூன்றாவதாக, டி.என்.பி. போன்ற ஒரே நடுநிலையான நிறுவனத்திற்குள் 5ஜி அலைவரிசையை ஈர்ப்பதுடன் அலைவரிசை ஆற்றலை அதிகரிக்கச் செய்ய முடியும். இதன் வாயிலாக, குறைவான செலவில் 5ஜி மொத்த விற்பனை சேவைகளை வழங்குவதற்கு டி.என்.பி. க்கு வகை செய்யும்.

ஒரு நிலையான துரித வேக இணையத் தொடர்புடன் ஆரம்பித்து, 5ஜி உபகரணங்கள் மற்றும் சேவைகளை அமல்படுத்தி, அவை கிடைக்கச் செய்வதை விரைவுபடுத்துவதற்கு SWN மாதிரி மிகச்சிறந்த, தகுதியான தொழில்நுட்பமாகத் திகழ்கின்றது.


கெட்கோ விவகாரத்தில் வாயைத் திறக்கமாட்டேன் என்று சொன்ன நெகிரி மந்திரி புசார்.

(துர்க்கா) சிரம்பான், நெகிரி செம்பிலான், பகாவ் கெட்கோ நிலக்குடியேற்றக்காரர்கள் விவகாரம் நீதிமன்றத்தில் இருப்பதால் வாயை திறக்க மாட்டேன் என்று ஒவ்வொரு சட்டமன்றக்கூட்டத்திலும் பதிலளிக்க தெரிந்த மாநில மந்திரி புசார் டத்தோஸ்ரீ முகமட் ஹசான், இப்போது மட்டும் அவ்விவகாரத்தில் அடிபணிய மாட் டேன் என்கிறார் என்றால் அதிகார திமிரா என்று எதிர்க்கட்சி சட்டமன்ற உறுப்பினர்கள் நேற்று சரமாரியாக கேள்வி எழுப்பினர். தங்களின் நில உரிமையை பறிகொடுக்கும் இக்கட்டான நிலையிலும் தங்களின் உரிமைக்காக முழு வீச்சாக போராடிக்கொண்டு இருக்கும் கெட்கோ நிலக் குடியேற்றக்காரர்கள், இந்தியர்கள் என்பதால் மந்திரி புசாருக்கு இவ்வளவு அலட்சியமா? என்று போர்ட்டிக்சன் பி.கே.ஆர். சட்டமன்ற உறுப்பினர் மு. ரவி கேள்வி எழுப்பினார். தங்களின் நில உரிமையை தற்காத்துக்கொள்ளும் பொருட்டு தனியார் நிறுவனத்திற்கு எதிராக தாங்கள் தொடுத்துள்ள வழக்கு இன்னமும் நீதிமன்றத்தில் நிலுவையில் இருக்கும் போது அந்த நிறுவனம் எவ்வாறு தங்கள் நிலப்பகுதியில் அத்துமீறி நுழைந்து ரப்பர் மரங்களை வெட்டி லோரியில் ஏற்றிக் கொண்டு செல்ல முடியும் என்று கோரி, கடந்த வாரம் லோரிகளை வழிமறித்து நிலக்குடியேற்றக்காரர்கள் போராட்டம் நடத்தினர். இரண்டு முறை அவர் கள் நடத்திய இந்தப் போராட்டத்தின் போது அவர்கள் போலீசாரால் கைது செய்யப்பட்டு விசாரணைக்கு பின்னர் விடுவிக்கப்பட்டனர். தங்களின் உரிமை குறித்து எந்தவொரு அக்கறையும் காட்டாத போலீசார் அந்த நிறுவனத்திற்கு சாதகமாக செயல்படுகிறது என்றும் போலீசார் ஒரு தலை பட்சமாக நடந்து கொள்கிறார்கள் என்றும் கூறி நிலக்குடியேற்றக்காரர்கள், நேற்று முன்தினம் கோலாலம்பூரில் உள்ள புக்கிட் அமான் போலீஸ் தலை மையகத்தில் ஒன்றுகூடி மகஜர் ஒன்று சமர்ப்பித்து தங்களின் அதிருப்தியையும் தெரிவித்து வந்துள்ளனர். அவர்கள் நடத்தி வரும் போராட்டம் குறித்து நேற்று முன்தினம் செய்தியாளர்களிடம் பேசிய நெகிரி செம்பிலான் மந்திரி புசார் டத்தோஸ்ரீ முகமட் ஹசான், கெட்கோ நிலப்பகுதியில் நடைபெறவிருக்கும் விவசாய மேம்பாட்டு நடவடிக்கையில் எந்தவொரு தரப்பினரின் கோரிக்கைக்கும் மாநில அர சாங்கம் அடிபணியாது என்றும் இடையூறு விளைவிக்கின்றவர்கள் மீது சட்ட நடவடிக்கை பாயும் என்று கூறியிருந்ததை எதிர்க்கட்சி சட்டமன்ற உறுப் பினர்கள் வன்மையாக கண்டித்தனர். இந்த கெட்கோ நிலக்குடியேற்றக்காரர்கள் பிரச்சினை ஒரு மந்திரி புசாரின் ஆட்சிக்காலத்தில் நடந்தது அல்ல. நான்கு மந்திரி புசார்கள் காலத்தில் இப் பிரச்சினை நீடித்துக்கொண்டு இருக்கிறது. நெகிரியின் மந்திரி புசாராக இருந்த டத்தோ மன்சோர், அவருக்குப் பிறகு டத்தோ ராயிஸ் யாத்திம், அவருக்கு பிறகு டான்ஸ்ரீ முகமட் இசா, தற்போது டத்தோஸ்ரீ முகமட் ஹசான் என நான்கு மந்திரி புசார்கள் காலத்தில் இது நீடித்துக்கொண்டு இருக்கிறது. இந்த நிலக்குடியேற்றக்காரர்கள் 50 விழுக்காட்டினர் மலாய்க்காரர்களாக இருந்திருந்தால் அவர்களை இந்த மந்திரி புசார்களால் கைவிட்டு இருக்க முடி யுமா என்று செனவாங் ஜ.செ.க. சட்டமன்ற உறுப்பினர் பி. குணா கேள்வி எழுப்பினார். இந்த கெட்கோ விவகாரத்தை சட்டமன்றக்கூட்டத்தில் நாங்கள் பல முறை கேள்வி எழுப்பினோம். அப்போது இந்த விவகாரம் நீதிமன்றத்தில் இருக்கிறது. அதனால் பதில் அளிக்க முடியாது என்று சொன்ன மந்திரி புசார் முகமட் ஹசான் தற்போது எந்த தைரியத்தில் தன்மூப்பாக பேசியிருக்கிறார். அதிகாரம் திமிரா? என்று குணா வினவினார். அவர்களின் கோரிக்கை 8 ஏக்கர் நிலம்தானே. அவ்வளவு பெரிய நிலப்பரப்பளவை கொண்ட நிலத்தில் இருந்த காட்டை கழனியாக்கிய அந்த நிலக் குடி யேற்றக்காரர்களுக்கு 8 ஏக்கர் நிலத்தை வழங்குவதில் மந்திரி புசாருக்கு அப்படியென்ன சிக்கல், சிரமம் இருக்கப்போகிறது? எதற்காக ஒரு தனியார் நிலத் திற்கு அவ்வளவு வக்காளத்து வாங்க வேண்டும்? இதில் தனிப்பட்ட முறையில் தங்களுக்கு ஏதும் நலன் சார்ந்த விவகாரம் உண்டா? என்று ரெப்பா ஜ.செ.க. சட்டமன்ற உறுப்பினர் வீரப்பன் கேள்வி எழுப்பினார். இந்த கெட்கோ நிலம் ஏலத்திற்கு போகப்போகிறது என்பது மாநில அரசாங்கத்திற்கு தெரியாதா? உடனடியாக நடவடிக்கை எடுத்து அந்த மக்களின் பிரச் சினைக்கு தீர்வு கண்டு இருக்கலாமே..? எதற்காக எதுவும் தெரியாததைப் போல் மாநில அரசாங்கம் இருந்துள்ளது என்று அவர் கேள்வி எழுப்பினார். மக்களின் பிரச்சினைக்கு தீர்வு காண்பதற்கு எது, எதற்கோ யாயாசான் நெகிரி அறவாரியத்தின் பயன்பாட்டை பயன்படுத்தும் மந்திரி புசார், கெட்கோ விவ காரத்தில் மட்டும் எதுவும் நடவாது போல் கண்டு கொள்ளாமல் இருந்தது ஏன் என்று நீலாய் ஜ.செ.க. சட்டமன்ற உறுப்பினர் ஜ. அருண்குமார் கேள்வி எழுப்பினார். இந்த விவகாரத்திற்கு மாநில அரசாங்கம் தலையிட்டு கண்டிப்பாக தீர்வு காண வேண்டும். இல்லையேல் இதில் தனிநபர்கள் நலன் சார்ந்த அம்சங்கள் உள்ளன என்பதை கண்டு பிடிக்க நாங்கள் ஊழல் தடுப்பு ஆணையத்திற்கு செல்ல வேண்டி வரும் என்று ரஹாங் ஜ.செ.க. சட்டமன்ற உறுப்பினர் மேரி ஜோசப்பின் நினைவுறுத்தினார்.


சிறந்த ஆசிரியர் சேவைக்கான விருது பெற்ற ஆசிரியர்கள்  ஆர்.தமிழ்ச்செல்வி, கே.தனசுந்தரி,

(எம்.கே.வள்ளுவன்) கூலாய்,

கடந்த ஆண்டு  ஆசிரியர் துறையில் சிறந்த சேவைக்கான விருதுகளை கூலாய்  மாவட்ட அளவில்  வென்ற ஆசிரியர்களில் கூலாய் பெசார் தோட்டத் தமிழ்ப்பள்ளியின் நான்கு ஆசிரியைகளும் அடங்குவர். முறையே ஆர்.தமிழ்ச்செல்வி, கே.தனசுந்தரி, எஸ்.அன்னலெட்சுமி, ஆர்.துர்கா ஆகிய ஆசிரியை கள் இந்த விருதுகளை வென்றனர்.

இவ்வாரம் கொண்டாடப்பட  விருக்கும் ஆசிரியர் தினத்தை முன்னிட்டு  கடந்த  ஆண்டு சேவையாளர்களுக்கு  இவ்விருதுகள் வழங்கப்பட்டன. தங்களை தேர்வு  செய்து சிறப்பித்த கூலாய் மாவட்ட கல்வி இலாகாவிற்கு  நன்றி கூறுவதாக விருது பெற்ற ஆசிரியைகளில் ஒருவரான  தமிழ்ச்செல்வி குறி ப்பிட்டார். சேவை மனப்பான்மையுடன் ஆசிரியர் பணியில் ஈடுபட்டுள்ள ஆசிரியர்களுக்கு ஆக்கமும் ஊக்கமும்  வழங்கிய பள்ளி தலைமையாசிரியை ம.சரஸ்வதி வாணிக்கு இவ்வேளையில்   நன்றி கூறுவதாகவும் ஆர்.தமிழ்ச்செல்வி தெரிவித்தார்.

கூலாய்  பண்டார் புத்ரா  அரங்கில் நடைபெற்ற இந்நிகழ்வில் கூலாய்  மாவட்ட கல்வி இலாகா அதிகாரி இஷாக் பின்  மாஹ்போக்  விருதுகளை வழங்கி ஆசிரியர்களை சிறப்பு செய்தார்.


பந்துவான் சாரா ஹீடூப். 30 லட்சம் பேருக்கு நிதியுதவி

கோலாலம்பூர்,

பந்துவான் சாரா ஹீடுப் இரண்டாம் கட்ட உதவித் திட்டத்தின் கீழ் மொத்தம் 30 லட்சம் பேர் தங்கள் நிதியுதவியை நேற்று பெற்றனர் என்று நிதி அமைச்சு அதன் அறிக்கையில் கூறியுள்ளது. இந்நிதிக்கு மொத்தம் வெ.142 கோடி ஒதுக்கீடு செய்யப்பட்டுள்ளது.எனினும், சரியான வங்கிக் கணக்கு விவரங்களை தரத்தவறிய இன்னும் சுமார் 300,000 பேருக்கு அந்த உதவி சென்றடையவில்லை என்று அந்த அறிக்கை குறிப்பிட்டது.

Read More: Malaysia Nanban Tamil Daily on 1.6.2019


பாகிஸ்தானில் கனமழை 30 பேர் பலி

இஸ்லாமாபாத்,

பாகிஸ்தானில் கனமழை, புழுதிப் புயலுக்கு 30 பேர் பலியாகி உள்ளனர். பாகிஸ்தானில் கடந்த சில நாட்களாக கனமழை பெய்து வருகிறது.  இதனால் பல்வேறு நகரங்களில் பல இடங்களில் வெள்ளப் பெருக்கு ஏற்பட்டு உள்ளது.  மழையுடன் புழுதிப் புயலும் வீசி வருகிறது.  இதில் மின் கம்பங்கள் மற்றும் மரங்கள் சாய்ந்தன.  பல இடங்களில் நிலச்சரிவும் ஏற்பட்டு உள்ளன.  இதனால் சாலைகளில் பயணம் செய்வது ஆபத்து நிறைந்ததாகி விட்டது.

இந்த சம்பவங்களில் பஞ்சாப் மாகாணத்தில் பல கட்டடங்கள் இடிந்து விழுந்தன.  இதனால் 5பெண்கள் உள்பட 10 பேர் கொல்லப்பட்டனர்.  கைபர் பக்துன்குவா மாகாணத்தில் வீட்டின் மேற்கூரை இடிந்து விழுந்ததில் பெண் ஒருவர் உள்பட 7பேர் பலியாகி உள்ளனர்.

இதேபோன்று பலுசிஸ்தான் மாகாணத்தில் கனமழை மற்றும் வெள்ள பெருக்கினை அடுத்து அதிகாரிகள் அவசர கால நிலையை அறிவித்தனர்.  இங்கு குழந்தை உள்பட 10 பேர் பலியாகி உள்ளனர்.

அந்நாட்டில் ஏற்பட்டுள்ள புழுதிப் புயலில் சிக்கிய 6 மீனவர்களை காணவில்லை.  50க்கும் மேற்பட்டோர் காய மடைந்து உள்ளனர்.  இதனை தொடர்ந்து அதிகாரிகள் மற்றும் மீட்பு படையினர் இணைந்து தேடுதல் மற்றும் மீட்பு பணியில் ஈடுபட்டு உள்ளனர்.